
PROGONI HRVATSKIH PROFESORA 1867. GODINE 

Priopćio: PAGENSIS^ 


se narod napose može ponositi svo¬ 
jim profesorskim staležem. Po naravi 
svojoj većinom idealiste, a po zvanju 
svom upućeni na prosvjetni rad, od- 
sori naši narodu svom čitave le¬ 
gije vrijednih sinova, od kojih se mnogi prihvatiše 
pera i doprinesoše svoj obol na žrtvenik kullurnog 
napretka naroda hrvatskog. Sami pak profesori naši 
vazda su bili prvaci na kulturnom polju, nadasve 
su cijenili ideale istine, ljepote i dobrote, zagrija¬ 
vajući se uz to za opće ljudske ideale, koji za fran¬ 
cuske revolucije odjeknuše svijetom: jednakost, 
bratstvo i slobodu. Ne sagibajući koljena pred ti¬ 
ranijom i tiranima naroda svoga, uvijek su bili prvi 
na udarcu to više, što su bili obrazovaniji i prema 
tome i samostalniji, a geslo im pri sukobu s tira¬ 
nijom bijaše: frangar non fleetar. 

Budući da apsolutistima i tiranskim sistemima 
istina nije draga, to je dakako time ponajvećma 
ugrožen položaj upravo profesora, kojima istina 
mora da bude suprema lex. Poznati reakcionarac 
Franjo L, koji je prema svome geslu: »Totus 
mundus stultizat et vult habere constitutiones 
novas« u drugom dijelu svoje vlade gotovo nepre¬ 
stano vodio borbu protiv slobodoumnih težnja svo¬ 
jih podanika, zgodno je karakterizirao taj sistem, 
kad je profesorima ljubljanskog liceja 1819. god. 
među ostalim rekao, neka među mladež ne raši- 
ruju novih ideja, jer tko njemu služi, mora da nau- 
ča ono, što on zapovijeda! Ne dakle da nauča istinu, 
nego ono, što on zapovijeda t. j. ono, što služi nje¬ 
govom sistemu! To dakako bijaše i princip Bachova 
apsolutizma u šestom deceniju prošloga vijeka, kad 
je uhodarstvo, denuncijanstvo i žandarmerijska 
sila nadasve evala. Za denuncijante birali su tad 
ravnatelji pojedinih zavoda odnosno ureda obično 
odabranike među pisarima i nižim činovnicima, a 
bilo je i drugih kojekakovih intriganata i plaćenih 
uhoda, kojima je Judina plaća za svaku »vijest« 
bila tek dva srebrnjaka. Profesorima pače po- 


staviše po razredima između učenika odabrane špi¬ 
june, koji su ujedno izvješćivali i o svojim kole¬ 
gama. Sasvim naravno, da su najviše bili izloženi 
najkarakterniji i najviđeniji profesori, koji su se 
bavili i književnim radom, pogotovo za ere njem- 
škutara nadzornika dra. Antuna Jarca i ravnatelja 
zagrebačke gimnazije Josipa Premru-a. U svemu 
se išlo za tim, da se škola prilagodi vladinom apso¬ 
lutističkom sistemu i da omladina ne bude zada- 
hnuta rodoljubnim nego vladinim apsolutističkim 
duhom, a pravi napredak u nauci bijaše uz to tek 
nuzgredna stvarJ 

Pa i po padu apsolutizma (listopad, diplomom 
1860.), kad je u Hrvatskoj počela svitati zora slo¬ 
bodnijih dana, valovi se još apsolutističkog doba 
odnosno postupka opažahu u Dalmaciji, gdje se 
tad počeo javljati novi politički i duševni pokret 
igdje se ponovno stalo nastojati o ostvarenju »Ma¬ 
tice Dalmatinske«, kojoj su konačno pravila bila 
potvrđena 5. kolovoza 1861. god., a ona sama u ži¬ 
vot stupila 27. srpnja 1862. Već slijedeće godine 
postradaše na to u Dalmaciji najvrsniji profesori, 
koji su ujedno bili i odlučni narodni ljudi. Tako 
n. pr. bi premješten u Tirol na gimnaziju trijentsku 
dr. Đuro Pulić, ravnatelj zadarske gimnazije i pot¬ 
predsjednik književnog odsjeka »Matice Dalmatin¬ 
ske«, a otkazana bi profesorska služba na zadar¬ 
skoj gimnaziji odbornicima Matičinim dru. Miho¬ 
vilu Klaiću, koji je poslije bio prvak i vođa na¬ 
rodne stranke u Dalmaciji, te popu Ivanu Dani- 
lovu. U isto doba postradao je i pop Jovan Sun- 
dečić, koji je bio pomoćnim učiteljem kod pravo¬ 
slavne bogoslovije u Zadru, a ujedno i odbornik 
»Matice Dalmatinske«, pa donekle i zamjenik taj- 
nikov, te je uredio prvo Matičino književno djelo 
»Narodni Koledar« za 1863. god.^ 

^ Isp, Dr. Nik. Andrić; Pod apsolutizmom. Izdala »Mat. 
Hrvat.«, Zagreb 1906. str. 13, 14, 19. i 20. 

2 Dr. P. Karlić; Matica Dalmatinska. Dio I.—III. Izdala 
»Matica Dalmatinska«. Zadar 1913., str. 51, 63, 64. i 73. 

Kad je god vlastodršcima trebalo po narod pro- 
turati koju nepovoljnu stvar, žrtve su se vazda po¬ 
najprije tražile među profesorima. Pa tako i uoči 
nagodbe, kad je barun Levin Rauch po odstupu 
Šokčevićevu (27, lip, 1867.) postao namjesnikom 
banske časti s misijom, da sklopi nagodbu s Ugar¬ 
skom, imadoše pasti žrtvom unionističke ideje 
odlični i rodoljubni profesori naši, koje je Rauch 
držao panslavistima, a među njima i neki Slovenci 
i Česi, Izvorni dokumenti o tom došli su nam u ruke, 
pa je vrijedno, da baš prema originalima budu obje¬ 
lodanjeni. Stoga evo ovdje priopćujem o tom dva 
izvorna dokumenta, koji se nalaze u kr. državnom 
arkivu u Zagrebu^, a cijelu stvar posve jasno pri¬ 
kazuju; 

Br. 431. Pr. prim, 23, rujna 1867, 

Visokoj kr. dvorskoj kancelariji kraljevinah Dal¬ 
macije, Hrvatske i Slavonije 

u Beču. 

Stvar je obče^ poznata i dovoljnimi učini do¬ 
kazana, da se glavni uzrok uzrujanih čuvstvah škol¬ 
ske mladeži i razuzdanosti njezine ima u greh upi¬ 
sati onomu osornomu i strastvenomu političkomu 
ponašanju, kojim se pretežni dio ovovremenskih 
učitelj ah odlikuje i koje upravo onamo smera, da 
u nježnih grudih neiskusne mladeži ukoreni duh 
opornosti proti vladinim nameram i da ju odgoji 
prema ideam mržnje i nesnosnosti, koje su se pod 
plaštom narodnosti i slobode razvile već do toli 
visokog stepena, da će trebati podpune energije 
vladine, za moći tomu od dana do dana rastućemu 
zlu uspešno doskočiti. 

Pogledom dakle na vrlo opasne posledice, koje 
će se uz trajanje ovakovih obstojateljstvah u sve 
većoj mjeri poroditi, i koje pravilnom razvoju du¬ 
ševnih silah školske mladeži neprestano stave za¬ 
preke, držim si za svoju prešnu dužnost, predložiti 
Visokoj kr. dvor. Kancelariji njekoje preinake u 
učiteljskom tielu, od kojih scienim, da su od skraj- 
ne nužde, te koje sam osnivao stranom na vlastitom 
izkustvu, stranom na dobivenih verodostojnih oba- 
vestih. 

I. Gimnazija zagrebačka. 

Ravnatelj toga gimnazija, sveštenik Adolfo 
Veber spada u vrst onih političkih neprijateljah 
sadanje vlade, o kojih se absolutno nije nadati 
moći, da će odustati od poticanja na odpor, i osuje¬ 
ćen ja vladinih namerah, koj će uz to, ako ne javno 

^ Na te me je dokumente upozorio g. dr. D. V., na 
čemu mu i ovdje lijepa hvala. 

2 U rkp.: obče. — Uopće se u oba ova dokumenta zamje¬ 
njuje: č i ć, pa to ne ćemo više napose isticati. 


a to tim većma tajno uplivom svojim na školsku 
mladež nastojati, o razširenju svojih zanešenih po¬ 
litičkih načelah. 

Veber bi se imao dakle od učiteljskoga zavoda 
sasvim ukloniti, i povratiti se k svom svešteničkom 
zvanju. Za njegovo mjesto predlažem za ravnate¬ 
lja gimnazije zagrebačke podravnatelja konvikta 
f. Nagela, koj je gledom na potrebita u tu svrhu 
svojstva u politička načela podpunog pouzdanja 
vredan. 

Uz Vebera u tesnom političkom ođnošaju stoje 
učitelji Ignat Jagić i Franjo Korinek, te ja držim^ 
da je isto teiko nuždno ukloniti ovu dvojicu od uči¬ 
teljskog zavoda, koj jim glavno služi seminištem 
svojih izopačenih političkih težnjah. 

Od ostalih učiteljah moći se je nadati, da će 
videći ove promene opametiti se te se voljno prila¬ 
goditi zahtevom vladinim. 

Što se tiče napokon učiteljah jezikah Vilima 
Šantl i Franje Kurelca, to je glede obojice posebna 
predstavka učinjena pod br. 1663, koja smera na 
bezuvetno svrgnuće Franje Kurelca. 

II, Realka u Zagrebu, 

Razlozi, radi kojih sam predložio dignutje sa 
službe ravnatelja Vebera, jošt su, ako je moguće, 
od veće prešnosti glede ravnatelja realke Josipa 
Torbara. 

Miesto njega predlažem profesora u Varaždinu 
Vinka Pacela, muža rčdke učiteljske izobraženosti 
i veštine te pripravna podupirati vladine namere 
sa svom energijom i osveđočenjem. 

Izim ravnatelja Torbara trebalo bi odpustiti sa 
službe katehetu Stiepana Rihtarića, svećenika 
strastvene političke nesnosnosti i nećudorednog po¬ 
našanja u svakom obziru. Zatim Dragutin Stark, 
rodom Čeh, naj posle sveštenik Petar Matković 
veoma su mladeži opasni radi svojih političkih na¬ 
čelah i agitacijah, osobito posledni, odkad se je iz 
Moskve povratio; medjutim bi se moglo jošt koje 
vrčme počekat! i vidjeti, ne bi li oni usled promene 
sbivše se u ravnateljstvu svoje ponašanje popravili. 

III, gimnazij u Požegi. 

Iz pouzdanog izveštja vel, župana uvjerio sam se 
jošt većma o poznatih mi tamošnjih okolnostih uči¬ 
teljskih, Ravnatelj Bartulić podupira težnje ultra- 
narodne i ne može radi toga držati zapta medju 
učitelji. Stoga je postalo moguće, da su namestni 
učitelji Kovačević, Keserić i Pavičić svakdanji po¬ 
činitelji javnih škandalah i izgredah te ne pre- 
ostaje drugo nego li ovu trojicu smesta ukloniti sa 
službe onako samo namestno vršene. Ravnatelju 
pako imao bi se ozbiljni ukor pođe liti uz pretnju 

strožijih mjerah, ako bi se u buduće usudio, bud 
kojim primerom, bud nehajstvom kompromitirat 
učevni taj zavod i upustit se u političke agitacije. 

IV. gimnazij u Varaždinu. 

Proti tamošnjem ravnatelju Matunci ne ima ve¬ 
likog prigovora, pače sva je nada, da če pristati uz 
vladine zaliteve. Jedino bi se imao dignuti sa rav¬ 
nateljstva glavne učione, koje se ravnateljstvo bi 
imalo poveriti tamošnjem prevendaru Zadravcu. 

Od učitelj ah trebalo bi za sad skinuti Slovenca 
Senekoviča i sveštenika Lončariča, koji su u poli¬ 
tičkom i socialnom ponašanju nepopravljivi. Glede 
ostalih očekujem jošt pobližju ubavest, te ču, ako 
uztreba, naknadno svoj predlog učiniti, 

Napokon moram odrešito izpovediti, da je pona¬ 
šanje tamošnjeg učitelja realke Jagiča na toliko 
nevaljano i zlobno, da se on ne bi smio podnipošto 
ostaviti u službi. 

Ovom prigodom opaziti mi je jošt i to, da je sa¬ 
dašnji nadzornik škole kanonik Švelič rusoman i 
zakleti neprijatelj vladine politike, te bi se imao 
izmeniti kanonikom tamošnjim Filetičem. 

V. gimnazij u Oseku. 

Na temelju dosad dobivene obavesti, primetiti 
mi je, da je tamošnji ravnatelj Vukasovič napojen 
duhom sveslavenstva, bezuvetni sledbenik i oboža¬ 
vatelj biskupa djakovačkoga. Medjutim je javno 
njegovo ponašanje mirno, te stoga držim, da se ne 
bi jošt za sad proti njemu stroži ja mjera poprimila, 
več da se ima držati pod pozornim okom. 

Od tamošnjih učiteljah od(l)ikuju se agitacijami 
političkimi i smerom vladi neprijaznim: Josip Pa- 
vec, rodom Slovenac, Andrija Kodrič, Kranjac, Ivan 
Radetič, sveštenik biskupije senjsko-modruške, te 
Franjo Markovič; kad bi se od ovih Radetič uklo¬ 
nio, Pavec i Kodrič premestili u svoju domovinu, 
Franjo pako Markovič s tom opomenom ukorio, da 
če se u slučaju, ako se ne okani političkih agitaci- 
jah, bezuvetno odpustiti, to bi za sada dovoljno bilo 
za uspostavljenje zapta i reda. 

Glavneučione; 

u gornjem gradu. 

Imao bi se odstraniti Mijo Paus, sveštenik bi¬ 
skupije djakovačke i veroučitelj, koji ne propušta 
nijednu prigodu, da ne izjavi svoje političke nazore 
vladajučem državnom sustavu i vladinim nameram 
protivne. 

udolnjemgradu. 

Odlikuju se osobito kao sledbenici politike vladi 
protivne, koju svakom prigodom javno očituju An¬ 
ton Venceslav Truhelka, ravnatelj, zatim Štiič Fra¬ 


njo sveštenik biskupije djakovačke i veroučitelf 
koji osim toga živu u priležništvu sa učiteljicom 
Gotze, davajući time ne samo u političkom nego i 
moralnom obziru mladeži primer veoma opasan. 
Kad bi se ova dvojica odstranila, bila bi nada, da 
bi ostalo učiteljsko osoblje, koje stranom takodjer 
više manje prianja uz njihove nazore, poprimilo 
načela umjerena, te podobna sačuvati mladež 
od upliva političkih agitacijah, smierajučih na raz- 
prostiranje mržnje, nesnosnosti i pobudjenje stra- 
stih. 

Mesto odstraniti se imajučeg Truhelke mogao bi 
se imenovati ravnateljem glavne učione u dolnjem 
gradu Josip Jankovič, začastni kanonik i župnik, 
muž stalna značaja i mirna ponašanja, koj uživa 
sveobče štovanje. 

Što se tiče gimnazija i školskih zavodah u Kar¬ 
lovcu i na Rieci, to mi još nisu stigla potrebita data, 
na kojih bi mogao svoje predloge učiniti, te si u tom 
obziru pridržajem dozvolu za shodne predloge u 
svoje vreme. 

U Beču, dne 19. rujna 1867. 

L. Rauch. 

Br. 431. Pr. Ban; vieču. 

Stranom iz vlastita izkustva, stranom pako iz 
podnešenih si pouzdanih službenih izviestjah oba- 
viestila se je sa žalost ju kr: ova oblast dvorska, da 
se glavni uzrok uzrujanih čuvstvah školske mla¬ 
deži, i razuzdanosti njezine imade upisati u grieh 
onomu osornomu i strastvenomu političkomu pona¬ 
šanju, kojim se pretežni dio ovozemskih učiteljah 
odlikuje, i koje upravo onamo smiera, da u nježne 
grudi neizkusne mladeži usadi duh opornosti proti 
vladinim namieram, te da ju odgoji prema ideam 
mržnje i nesnosnosti, koje su se pod plaštom narod¬ 
nosti i slobode razvile več do toli visokoga stepena, 
da ih vlada ne može više gledati mirnim okom, ako 
ne če dopustiti, da postanu javnu poredku, ustav¬ 
noj slobodi, a i samoj državi opasne. 

Toga radi priznavajuč potpuno važnost idee 
narodnosti, štono ju ona ima kao sredstvo duševna 
i materialna razvitka narodah, podupirat če kr. ova 
oblast dvorska svimi silami svaku težnju, koja ide 
za postignutjem te uzvišene svrhe, ali si drži ujedno 
za svetu dužnost svom odvažnostju, koju joj nalaže 
opasnost vriemena na put stati onim agitacijam i 
težnjam, kojimi se pod krinkom narodnosti na to 
ide, da se uguši u narodu sviest državne suvislosti, 
i štovanje javne vlasti, za da se tim laglje razkine 
sva sveza, štono izmedju zemljah pripadajućih kru¬ 
ni Sv. Štipana s jedne, s druge pako strane izmedju 
ovih i krune od stoljetjah zakonito postoji, te da se 
time i sama država nemogućom učini. 

Sliedeći ovu dužnost obnašla je kr. ova oblast 
dvorska dići sa svojih miestah sliedcće učiteljsko 
osoblje, koje se je stranom svojim opetovano na 
vidilo stavijenim opornim duhom prama vladi, stra¬ 
nom pako nemoralnim i razuzdanim ponašanjem 
pokazalo za odgojen je mladeži nesposobnim, i to: 

Na gimnaziji zagrebačkoj: Franju 
Korž i n e k a, koji medjutim sam moli za svoje 
premiestjenje u prekolitavski dio monarchije, za 
tim učitelje europejskih jezikah Frana Kurelca 
i Vilima Š a n t e 1 a. 

Na realci u Zagrebu: Stiepana Rihta- 
riča, svećenika nadbiskupije zagn i vjeroučitelja. 

Na gimnaziji u Varaždinu: učitelja 
Martina Senekovića i Marka Dra L o n č a- 
r i č a, svećenika nadbiskupije zagrebačke i vjero¬ 
učitelja. 

Na realci u Varaždinu: Ivana J a g i- 
ć a svećenika nadbiskupije zagr(ebačke) i vjero- 
učitejla. 

Na gimnaziji u Osieku: učitelje Josipa 
P a V c a i Ivana Radetića, svećenika bisku¬ 
pije senjsko-modruške, za tim namiestna učitelja 
Andriju K o d r i ć a. 

Na glavnoj učioni u Osieku, i to u 
gornjem gradu: Miju P a u s a, svećenika bi¬ 
skupije djakovačke i vjeroučitelja, 

N [a g 1 a V n o jj u či i o n i u d o 1| n j e m g r a- 
d u : Franju Š t i i ć a, svećenika biskupije djako¬ 
vačke i vjeroučitelja. 

Na gimnaziji u Požegi: namjestna uči¬ 
telja Nikolu K e š e r i ć a, Eugena Kovačev i- 
ć a i Josipa Pavičića. 

Na uzornoj glavnoj učioni u Za¬ 
grebu učitelja Vjenceslava Mafika i 
S c h a h a. 

Osim toga obnašla je kr. ova oblast dvorska dići 
sa ravnateljstva na glavnoj učioni 
u Varaždinu tamošnjega ravnatelja gimnazije 
Dora Martina Matuncia, te sad n a d- 
zorničtva iste gl. učione tamošnjega ka¬ 
nonika Blaža Švelića; napokon sa ravna¬ 
teljstva glavneučione osiečke u 
do Injem gradu Venceslava T r u h e 1 k u, 

Namiestničko vieće pobrinut će se, da se uklo¬ 
njenim učiteljem odmah obustavi plaća s time, da 
im prosto ostaje pravo svoje na mirovinu, u ko¬ 
liko su takovo stekli, svojim putem izkazati. 

Da pako obuka mladeži u predstojećem škol¬ 
skom tečaju ne zapne, nastojat će nam. vieće, da 
se izpražnjena ravnateljska miesta sa osobitim ob¬ 
zirom na korektno političko i socialno ponašanje 
u propisanom dielokrugu povjere što boljim silam, 


te da se ujedno dotični ordinariati pozovu, da za 
popunu vjeroučiteljskih miestah predlože sposo¬ 
bne i pouzdane osobe, a da se do toga, dok bude 
moguće ista miesta popuniti, vjeronauk povjeri 
što vriedniim svećenikom. 

Dočim je ovim kr, ova oblast dvorska najskraj- 
nije sredstvo odpusta iz službe stegnula samo na 
one osobe, kod kojih ne bijaše nikakove nade, da 
će odstupiti od fanatičke svoje političke pretje- 
ranosti, ili koje su svojim nećudorednim socialnim 
ponašanjem pobudjujući javnu sablazan davale 
zao primjer školskoj mladeži, ne može mukom mi¬ 
moići one učitelje, koji su joj o svojoj pretjeranoj 
narodnoj zanešenosti, i odatle proizvirućemu ne- 
obzirnomu postupanju u privatnom i javnom životu 
osobito označeni, kao što su: ravnatelj na zagr. 
gimnaziji Adolfo Veber, Ignjat Jagić učitelj na 
istom zavodu, Doctor Petar Matković i Dragutin 
Stark, učitelji na realci u Zagrebu, Ignjat Bartulić, 
ravnatelj na gimnaziji u Požegi, Vukasović, ravna¬ 
telj, i Franjo pl, Marković, učitelj na gimnaziji 
osiečkoj, napokon Venceslav Truhelka učitelj na 
glavnoj učioni osiečkoj u dolnjem gradu; ove će 
strogo opomenuti nam. vieće na vršenje prinad- 
ležeće im dužnosti, koja glavno u tom postoji, da 
odvratjajuć školsku mladež od političkih agita- 
cijah bud koje vrsti, istu potaknu na što veći du¬ 
ševni napredak, te da ju odgoje u duhu mira, sno- 
snosti i pokornosti prama poglavarstvu i njegovim 
odredbam. 

Ujedno će nam. vieće zaprietiti imenovanim uči¬ 
teljem, da će se bezuvietno odpustiti, čim bi se 
usudili sudjelovati u političkih agitacijah, te ili 
sami opirati se vladinim namjeram, ili druge na 
odpor, bud riečju, bud pismom, ili činom poticati. 

U Beču, dne 27. rujna 1867. 

Horvath. 

K zapisniku I./IO, 1867. 

U »Novom Pozoru« je na to od 6. listop. 1867. 
napisan zgodan članak pod naslovom »Dvorska 
kancelarija i učiteljstvo«, gdje se među ostalim 
kaže, da je škola upravo jedino mjesto, s koga se 
ima suditi učitelj, — a ne iz razgovora, koji se 
vode u društvu, u kavani ili u gostioni — pa se 
pita, kako je vlada došla do iskustva, koje zove 
»vlastitim iskustvom«,' Ta Petar Horvat nije obi¬ 
čavao ni govoriti s ljudima protivnog političkog 
mišljenja niti s ljudima, koji se bave naukom! Je¬ 
dini član dvorske kancelarije da je dr. Šuhaj, koji 
je, kao nekadanji profesor u Zagrebu, imao pri¬ 
gode upoznati učitelje zagrebačkih škola, a o pra¬ 
znicima putujuć možda i učitelje varaždinske gim¬ 
nazije, ali on nije upoznao učitelje na djelu u školi, 

po čemu se jedino može izreći sud o vladanju 
učitelja kao nastavnika, jer on nije pohađao pre¬ 
davanja dotičnih učitelja. Što se tiče isticanja, da 
se je vlada obavijestila o ponašanju učitelja »iz po¬ 
uzdanih službenih izvješćah«, to se ta službena 
izvješća, mimo ravnatelja, ne mogu osnivati na 
iskustvu sa pravoga vrela t. j. iz učione i stoga da 
se nikako ne mogu nazvati »poixzdanima«. Ljudi, 
koji u kraljevo ime izriču tako zamašne odluke, 
da bi bezuvjetno morali tražiti jamstvo za pouz¬ 
danost, jer to pouzdanje ne smije biti subjektivno, 
nego bi istragom morali doći do objektivne istine. 
No dvorska kancelarija, koja je kaznila tolike uči¬ 
telje, nije dotične ni preslušala! Stoga i pita »Novi 
Pozor«: Ima li gore anarhije od ovoga stanja, kada 
se zakoni ne obdržavaju ozgor? 

Pače u dekretima dotičnika nije stajalo ni 
s koga su razloga bili riješeni službe. Tako ni u 
dekretu Torbarovu, koji je također ovom prigo¬ 
dom bio otpušten i to riješenjem od 25. rujna 1867. 
pa stoga se njegov otpust u opisu Horvathovu od 
27. rujna niti ne spominje. Torbar je tad primio pod 
br. 437. Pr. slijedeći dekret: »Njegovo ces. i kralj, 
apost. veličanstvo blagoizvoljelo je previšnjim 
riešenjem svojim od dne 25. rujna t. g. premilo- 
stivo dignuti vas s mjesta ravnatelja na realnoj 
učioni u Zagrebu. — Dajuć vam tu previšnju od¬ 
luku na znanje, riešava vas dvorska ova oblast i 
od službe učiteljske na spomenutoj realnoj učioni, 
odredjujuć podjeđno, da se beriva vaša obustave. 
— U Beču dne 28. rujna 1867. Kussevich v. r. F. 
Z. M.« (»Novi Pozor« od 3. listop. 1867.) — Ta¬ 
kov je dakle dekret primio Josip Torbar, koji je 
kao ravnatelj zagrebačke više realke dvanaest 
godina ne samo na opće zadovoljstvo tim zavodom 
upravljao, nego ga i na zamjernu visinu podigao, 
općenito štovan od svih, a napose od profesora i 
učeće mladeži! Vlastodršci su tada Levin Rauch 
i Kussevich otpuštali najvrsnije i rodoljubne profe¬ 
sore i zato, jer su htjeli nekim svojim nesposobnim 
kreaturama pribaviti njihovo mjesto. Tako je na 
pr. bio otpušten Fran Kurelac kao učitelj francu¬ 
skog jezika, jer je to mjesto trebalo pribaviti biv¬ 
šem nesposobnom izvanrednom učitelju Petriću, 
koji je stekao zasluga za tadašnji sistem »grdeć 
po krčmah sve što je hrvatsko ili srbsko«. Franu 
Kurelcu nato poručiše, da traži mjesto izvanred¬ 
nog učitelja za talijanski jezik, jer to Petriću nije 
smetalo! Spomenute vlastodršce nije bilo briga, 
što otpuštaju ponajvrsnije profesore, većinom uz 
to i hranitelje obitelji, nek se nedužni potucaju od 
nemila do nedraga, makar svi naši bolji školski 
zavodi propali, jer je njima glavno i jedino bilo do 


toga stalo, da se održi njihov aristokratsko ma- 
džaronski sistem i oni kao tobože neophodno nu¬ 
žni na kormilu toga sistema.^) 

Budući da je u javnosti ipak trebalo bar poku¬ 
šati umanjiti teške grijehe madžaronske vlade od¬ 
nosno njezinih eksponenata, to je tu ulogu na se 
preuzeo poluslužbeni list madžarske vlade »De- 
batte«, koji je izlazio u Beču. U 272. broju toga 
lista, kome je bio urednik Židov Gansa, izašao je 
u tu svrhu članak »Die panslavistischen Agitatio- 
nen in Kroatien«. U tom se članku dotičnim pro¬ 
fesorima podmeće panslavističko odgajanje učeće 
mladeži i veleizdajničke agitacije, a sva se kriv¬ 
nja za to svađa na djelovanje slavnog našeg Me¬ 
cene, tad đakovačkog biskupa Strossmayera. Nje¬ 
mu se tu osobito u grijeh upisuje, što je osnovao 
Jugoslavensku akademiju i dao veliku svotu za 
osnutak sveučilišta u Zagrebu i da je u tu svrhu 
»razsipao ... bogomrzko« 135,250' for. iz crkvenih 
svojih prihoda. Strossmayer da je s Mažuranićem 
najrevnije nastojao preustrojiti škole u Hrvatskoj 
u panslavističkom duhu. Za izvedenje toga da im 
iiijesu bile dovoljne domaće sile, nego da »iz Če- 
hije, Slavenije i Vojvodine bijahu pozvani u Hr¬ 
vatsku najizrazitiji Ultraslavi, da djeluju ze veliku 
panslavističku pomisao, te su slavjanski zaneše- 
njaci iz nadbiskupskoga i biskupskoga sjemeništa 
u Senju (!) razaslani na razne škole s nalogom, da 
svuda propovjedaju o sreći pod ruskom knutom«. 
(»Novi Pozor« od 11. listop. 1867.) 

»Novi Pozor« nije dakako ostao dužan na ova- 
kovo pisanje »Debattino«. On je već prije toga 
konstatirao, da u njemačkoj i madžarskoj žurna¬ 
listici nema slavenskim narodima uopće a hrvat¬ 
skom napose niti jednoga prijatelja, jer svi žele 
ropstvo i poniženost slavenskoga svijeta. No uza 
svu tu protivštinu u neprijateljskoj žurnalistici niti 
jedan list osim »Debatte« da nije uzeo braniti ili 
povlađivati nečuvena djela, što se u trojednoj kra¬ 
ljevi izvode, na kakva se nije odvažio ni čuveni 
apsolutista, ministar Bach. Cinizmu se »Debatti- 
nu« nije ni čuditi, jer su na takav posao osuđene sve 
prodane duše, koje nemaju drugoga morala, na¬ 
čela ni cilja osim svagdanjega najma i plaće. Stoga 
za golu plaću lažu, ruže i hvale sve po zapovijedi 
onih, koji ih plaćaju. (»Novi Pdzor« 1867. br. 29.) 

No uza sve to ne će nas ni urednik »Debattin«, 
ni ugarska vlada — lijepo kaže »Novi Pozor« od 
11. listop. 1867. — svojim zastrašivanjem ni de¬ 
nuncijacijama poplašiti, da zatajimo srodnost na¬ 
roda hrvatskoga s ruskim i da u slavenskoj uza¬ 
jamnosti ne sudjelujemo oko razvitka slavenske 

^ Isp. N. Pozor od 8. list. 1867. 

kulture. Ako li bude još kada slavenska izložba 
u Moskvi ili sastanak slavenskih naučenjaka bilo 
gdje, to da će ih posjetiti rte samo profesor Mat- 
ković, nego daleko veći broj učenih Hrvata. 
Kad je Nijemcima slobodno sudjelovati kod 
učenih sastanaka bez obzira koje su države, ne¬ 
ma razloga, s kojega bi se to moglo braniti samim 
Slavenima. No »Debatta« se ljuti na Hrvate, što 
ne će svoje domovine da ponize i učine podnožjem 
»Magyarorszaga« i što osjećaju, da su Slaveni i da 
im je budućnost u slavenstvu. To i jest pravi raz¬ 
log njezinoj potvori o panslavizmu i o ruskim agi¬ 
tacijama. Napose »Debatta« se ljuti na hrvatsko 
učiteljstvo i svećenstvo, jer ono ne će da bude sli¬ 
jepim oruđem madžarske politike i jer hrvatsko 
učiteljstvo i svećenstvo nadasve ljubi svoj narod. 
Specijalno »Debatta« navaljuje na prvog sina na¬ 
še domovine, na biskukkpa Strossmayera, jer mi¬ 


sli, učini li njega »unschadlich«, oslabit će otpor 
naroda hrvatskoga, ali su se već dosad »Debatta« 
i njezini zaštitnici iz zaključaka saborskih mogli 
uvjeriti, da se u tome ljuto varaju. 

Vidi se, da je »Novi Pozor« baš u živac poga¬ 
đao protivnike slavenstva i hrvatstva, ali je ža¬ 
losno, da su apsolutistički i Hrvatima neprijatelj¬ 
ski sistemi uvijek kod nas nalazili svoje ljude: 
štrebere i karijeriste, intrigante i šićarđžije, koji 
ostaviše i ostavit će vazda crnu uspomenu u na¬ 
rodu našem. A objektivna historija, kojoj je već 
po Ciceronu zadatak: ne quid falsi dicere audeat 
— udara tim ljudima žig sramote na čelo. Oni se 
spominju uz svijetla lica lica progonjenih naših 
profesora: Torbara, Jagića, We'' .ra, Kurelca, Ko- 
rineka, Markovića i drugih kao Herostrat uz po¬ 
žar hrama Artemiđe efeške, ili kao Terzit uz ho- 
merske junake ili kao Pilat uz muku Hristovu. 


SIPUTLJIVI KOZAK 

Napisao: ĐURO VILOVIĆ. 


& troje stajalo nijemo i nepomično. 

Nije samo njima tresla mlohava resi- 
gnacija, nego i čitavom okolinom. Li- 
vade su kao zamrzle u mlakom, usta- 
janom zraku, na stablima se lišće nije micalo. 
Tamo za njihovim leđima ronilo je sunce za smi¬ 
reni horizont, koji je obao i usiren jednako bo¬ 
lovao na mrtvilu i nije bio nikako izrazit. Sunce 
je naginjalo strmoglavce za horizont, ali on nije 
bio rujan ni živahan. Mirovao je u tuberkuloznoj 
anemiji i beskrvno zijao, da primi veliki, crveni 
kolobar sunca. 

Nešto je nijemo plakalo, raspadalo se bez cvila 
i bez otimanja. 

Sve troje kao da je kupilo u sebe to nijemo 
raspadanje i svako je bilo uronjeno u sama sebe. 
On, Ivan Umorni, pisac i zabrinuti čovjek, gledao 
je ravno preko konjskih ušiju na livade. Iz očnih 
mu udubina od časa do časa zapaluca neko pla- 
meno svijetlo i odleti u daljinu. Njegova žena Lo 
oslonila mu se o rame i nije nikamo gledala, nego 
je drijemala i ćutila, kako se teško i šumno podižu 
njezine grudi. Pred njima, okrenut od njih stajao 
je konj Hata i sanjivo opružio sva uda u prostor. 
Dugo su tako stajali i nitko nije ništa govorio. 
Bojao se svako svog glasa. 

Pred dvije godine uzeo je Ivan malu Lo za ženu 
i odonda ona je neprestano stanovala kod rodi¬ 
telja. Ivan nije mogao nikamo da je odvede i ni¬ 
kako nije mogao da se razvije njihov bračni život. 


Ivan je mnogo radio, ali nije imao sreće. Po danu 
je u pisarni nekog Židova ispisivao brojke, a po 
noći je nervozno i strasno ispisivao arak za ar¬ 
kom. Nagomilao list na list, i rasli su ti njegovi 
rukopisi, za koje se nije nitko zanimao. Na te je 
papire bacao svu ogorčenu sadržinu nutarnjosti i 
vjerovao je, da svijetu i životu daje mnogo, van- 
redno mnogo. On je čak vjerovao, da se u ladi¬ 
cama njegova stola nalazi jedno čitavo bogatstvo. 
Lo nije vjerovala, ne možda zbog toga, što nije 
cijenila snagu i stvaranje svog muža, nego prosto 
zato, jer je ženskim instinktom predosjećala, da 
svijet ne treba takova rada, pa da njezin muž baš 
time, što po papiru razbacuje komade svoje duše, 
tek umanjuje vrijednost papiru. Ona mu je i rekla 
— Danas je papir skup. Traži se čisti papir. Ti 
si ga išarao i ubio si mu vrijednost. Jugoslavija 
treba tek čistoga papira. 

— Ja bih trebao odmora — rekao je Ivan. — 
Umoran sam i trebao bih odmora. 

— I mene će skoro nestati. 

Ivan se tržnu i zagleda se u blijeda, iščezla lica 
male Lo. — Kašlješ Ii Lo ? 

— Malo i kratko i onda, kad kašljem, odjekuje 
bolno, po životu. Onda me probada kao nikada 
prije. Tu me probada. — Dotakne se lopatice i 
označi mjesto u blizini. — Kao da nosim teško 
breme, tako me pritiskuje. Ja sam se već posve 
zgurila. 

— To Je nahlađa, — rekao je Ivan. Očito nije 
ni sam vjerovao, da je to naklada. Bezvučni os¬ 
mjeh zapaluca ispijenim usnicama male Lo. 

— Zašto ne odeš doktoru ? Istina manje iz¬ 
jeda od sumnje. 

— Što bi kod doktora ? Ono, što on kaže, ja 
ne mogu da izvršim, pa zašto da idem k njemu ? 
Točno znam, što mi treba, ali ni to ne pomaže. 
Moj je život potišten, težak i nema u njemu ve¬ 
selja. Kad tebe ne bi bilo, ja ne bih živjela, jer ja 
zbilja već jasno razumijem, da se takav život ne 
bi isplatio. Udala sam se za tebe, a s tobom ne 
živim. Konačno ne živiš ni ti, jer to nije život, to 
je brzo umiranje. Najteže je u tomu pitanje : za 
koga ti živiš i zašto ja uz tebe venem ? Tako če¬ 
sto mislim, a onda prestanem i ne mislim ništa, 
nego žeđam za visinama. Ove me livade živu 
proždiru, one me srču malo pomalo i povlače u 
dubine, u one kaljave svoje dubine. Umorni smo... 

Taj čas se pokrenu Hata. Opruži još jače njuš¬ 
ku u prostor i zahrza. Oboje skrenu pažnju na 
Hatu. 

— Kako bi bilo, da ti govoriš ocu, neka proda 
Hatu. Mogli bismo nekamo otići na oporavak. 

— Sam je to predlagao, ali meni je žao Hate. 
Ti ne znaš, kako je on izgledao, kad su ga k vama 
doveli. Bio je strašan kostur i ništa više. Vidilo se, 
da je mlad, ali istrošen i dotučen ratnik. Bilo mi 
ga žao i molila sam oca, da ga zadrži, da ga kupi 
od vojnika. Pravi je kozački konj i skoro se opo¬ 
ravio. Sama sam ga hranila i s mojega je dlana 
pojeo mnogo hrane. Svako bi mi jutro dolazio 
pod prozor i tamo bi tako tužno i tiho hrzao, da 
sam uvijek ustajala i nešto potražila, da mu da¬ 
dem. On bi tako mimo jeo i gledao bi me žalos¬ 
nim očima. Uvijek je ostao žalostan i zamišljen. 
— Misliš li i ti, da konj nešto misli. 

Ne mislim — rekao je kratko Ivan. 

— A ja mislim, da on nešto misli i da je zato 
žalostan, što je daleko od svoje zemlje i od svojih 
ljudi. Mi ne znamo da s njim postupamo. Mjesec 
dana iza kako je bio kod nas, ovuda je prolazio 
jedan zarobljeni Kozak i odmah je prepoznao živo¬ 
tinju iz svojega kraja. On je nešto s njime govorio, 
a konj je bio veseo i poskakivao je. Bio je posve 
drugačiji. Njegove su oči postale svijetle i ve¬ 
sele, a sva njegova uda kao da su oživjela. Meni 
je njega žao i ne bih ga prodala. 

Bit će zlo s nama. Ja ne mogu ni do čega. 
Nemam nikakve zarade. Židov ne da više 

— Pokušat ću ja. Poći ću i molit ću u ljudi ne¬ 
kakav zajam. Ima dobrih ljudi i dat će mi. Ti radiš 


za sve, pa će valjda bar netko osjetiti, da radiš 
za njega i njegovu djecu i dat će. Umjetnik radi za 
budućnost i za nova pokoljenja. Umjetnik obo¬ 
gaćuje narod i uljepšava život... Ti radiš za 
druge. Svakako više za druge nego za mene. Tako 
se i ja žrtvujem za druge, pa će valjda netko od tih 
drugih uvidjeti, da su nam dužni. 

Ivan se trpko nasmije i odmah mu se osmjeh 
sledi na usnama. — Pokušaj . .. Ivan se vratio u 
posao, a mala je Lo ostala kod roditelja i dva se 
dana spremala da nekome ode i da zamoli. Mislila 
je na sve svoje znanice i konačno je zaključila, da 
su samo dvije osobe, kojima bi mogla da se obrati 
s takvom molbom. Znala je, da je mala koketna 
veterinarka redovito čitala Ivanove spise i hva¬ 
lila ih je. Sjetila se okrugle debele predsjednice 
»Humanitarnosti«. Ta je pred neko vrijeme ozbilj¬ 
no tvrdila njoj i Ivanu, da bi se odrekla života, 
kad ne bi mogla u njemu nešto da učini za druge. 
Nema djece, a njezin muž je sav uronio u sticanje, 
i tako ona rie bi znala što da radi ni zašto da živi, 
kad ne bi imala prigode, da nešto učini za druge. 
Otišla je najprije k maloj koketnoj veterinarki. 
Ona je prijaznija, a i sklonija je maloj Lo. 

Dočekala ju je srdačno. Ponudila je čajem i 
mnogo je govorila o zadnjem Ivanovu djelu. — Vaš 
je muž genijalan. Zaviđam Vam, draga mala go¬ 
spođo ... j 

— Meni? Na čemu? Nitko nema razloga da 
meni zavidi, jer mi je zlo. Bolesna sam i skoro će 
mi biti kraj. Ni moj muž ne će dugo živjeti. Oboje 
smo izmoreni i skoro će nas umoriti bijeda. Tre¬ 
balo bi, da se odmorimo, da se osvježimo. Mi bismo 
oboje trebali zraka. Ništa više nego dobroga 
zraka, a mi ne možemo ni do njega. 

— To je nemoguće, kako ne bi mogli? 

— Nemamo novaca nemamo čime da odemo. 

Mala se koketna veterinarka kao u groznici 
oborila na bogataše u mjestu. Svi oni razbacuju 
pare: na cigane na djevojčure, na šport i besmi¬ 
slene zabave. Istina cigani im sviraju i djevojčure 
ih zabavljaju... Mala Lo osjeti, da je sada i samoj 
veterinarki jasno i opravdano, da bogataši daju 
Ciganima i djevojčurama, jer ih zabavljaju. Umjet¬ 
nost dakle nije ni kao cigani ni kao djevojčure. 
Veterinarka je nakon duže pauze, u kojoj je ra¬ 
zmišljala, rekla potpuno tužno — Ipak. .. ipak 
bi se netko morao sjetiti, da se oduži ljudima, koji 
podižu vrijednost općem životu. 

— Nitko, gospođo! 

— To je nepravda. 

— Nepravda, gospođo ... 

Pa zar se uistinu ne može naći nikoga? 


199 


Godina L 


VIJENAC 


Knjiga II., 7. 


— Nikoga. Svi psuju bogataše. Kad se radi o 
pomoći, onda su svi drugi bogati osim njega, koji 
govori o bogatstvu drugih. Mala je Lo to iznosila 
tako bezazleno i naivno koketnoj veterinarki, da 
se i ona pridružila njezinoj tužbi. I ona se oborila 
na to, što se svi izvlače i svaljuju na druge. Za¬ 
vršila je; — zlo je to, kad čovjek nema onoga, što 
mu je najpotrebnije. Šteta, inače bismo mogli za¬ 
jedno na ljetovanje. Spomenula je neke visine, 
kamo će ona skoro da se odmori i razonodi. Mala 
je Lo mislila; što će njoj ovako zdravoj, dokonoj 
odmor? Ona će ići, a njezin muž, koji se doista 
izmorio u brizi i skrbi za nju, ne može ići. — 
Pauza. 

Koketna je veterinarka uzdahnula. Ne ona je 
uistinu odahnula. To je bio odah neke posebne 
sreć^ i zadovoljstva. Ona je odmah ustala i dok je 
prilazila k ormaru, kazala je — Hvala Bogu, mi 
smo opskrbljeni; Naše imanje je veliko, 50 jutara 
je lijep broj. Na imanju je prekrasna stambena 
zgrada, a gospodarske su zgrade potpuno nove. 
Moj je muž okretan čovjek i skrbi se. O da! Ne¬ 
kada umije i da me iznenadi kao pravi kavalir. 
Jučer me je doista iznenadio i tako sam se smijala, 
da me još i danas boli. Kupio mi je 36 pari svilenih 
čai'apa. Prava svila! 

Veterinarka je izvadila iz ormara veliku kutiju 
od Ijepenke i vadila je na stol pred malu Lo uvijek 
nove čarape. Na stolu se izdizalo čitavo brdo od 
samih svilenih čarapa. 

To su moje jedine. Ispružila je mala Lo noge. 
— Dobar materijal i dobro se pere. 

— Pa da, to je praktično i dobro, rekla je ko¬ 
ketna veterinarka i sažalno se osmjehnula nogama 
male Lo u jedinim čarapama, koje se izvrsno peru. 

Veterinarka je imala i dragocjenosti. Tvrdila je, 
da je njezin muž za bisernu ogrlicu isplatio 60.000. 
Osobiti biser iz Perzije. Konačno je otvorila veliki 
ormar s dva krila. Mala je Lo vidjela u njemu kao 
u skladištu pomodne trgovine naslagana sukna, 
svile i čipke. 

Veterinarka je očekivala veliko priznanje od 
male Lo, no ona ga nije rekla. Koketna je vete¬ 
rinarka postala odmah nemilosna i neraspoložena. 

— Žena ipak dođe do nečega, kad ima okretna 
muža, koji se ne bavi dangubom. Zbilja da, to je 
sudbina svih umjetnika, da gladuju... 

Mala je Lo osjetila nemilost veterinarke i opro¬ 
stila se. 

Na ulici je još mislila, da ode k predsjednici 
»Humanitarnosti«, ali se osjeti preslabom i nije 
išla. Ni sutra dan se nije odlučila da ode. Kad se 
odvažila i kad je pošla, predsjednica ju je dočekala 


s uzvikom — Kako vi zlo izgledate, mlada go¬ 
spođo! Ponudila joj je da sjedne i odmah joj je po¬ 
čela da pokazuje svoje dragocjenosti i bogati na¬ 
mještaj. Bilo je sve novo i skupo. — To ipak nije 
ništa. Ja i opet kažem, kad ne bi bila u stanju da 
svaki dan nekomu nešto dobra učinim, ne bi znala 
da živim. Moj je muž sav uronio u posao i ja baš 
nemam puno od njega. Nosi, vuče, skrbi i misli, da 
je to moja sreća. Ne, sreća je ipak u duši, u dobru 
djelu. A kako je Vama? Nemojte zamjeriti, ali ja 
sam Vas uvijek žalila. Ne znam, kako ste se mogli 
odlučiti za ... Konačno Vaš je muž čudan... On 
nije ništa okretan i Vama mora s njim da ide zlo. 
Pogriješili ste, i to će Vas dugo progoniti. 

— Ne će. Rekla je tiho mala Lo. 

— Vrlo sam bolesna i ne ću dugo. Trebala bih 
oporavka. Trebalo bi, da odem, da promijenim 
zrak, jer je ovaj naš u nizini težak, a nemam sred¬ 
stava da odem. 

— Naravno, od kuda bi ih imali? To je zlo, To 
je jako zlo. Uzalud je sve, kad čovjek nema. To 
nije život, to je gore od smrti. 

— Jest, gore je i ja ću zato umrijeti, vrlo skoro 
umrijeti. 

Na licu debele predsjednice »Humanitarnosti« 
ne pomače se ni jedan živac. Ona je uporno gle¬ 
dala u blijeda i iščezla lica male Lo. Zatim je po¬ 
čela da kazuje, kako su oni negda bili siromašni i 
kako je to bio užasan život, ali njezin je muž okre¬ 
tan, prometan, radišan i bavi se samo poslovima, 
koji su od koristi i dobiti. On trguje. On trguje sva¬ 
čim. Vozi se po selima i trguje sa seljacima. 

Kad je mala Lo stigla kući, bacila se na krevet 
i dugo je grčevito plakala. Unišla je majka i tje¬ 
šila je, unišao je otac i on je odlučio, da odmah 
proda konja Hatu, pa da Lo ode s mužem na opo¬ 
ravak. Razglasio je, da prodaje konja. Došli su 
ljudi i trgovci se nagađali. Davali su malo, vrlo 
malo, a mala ga Lo nije htjela da dade u bescijenje. 
Konačno je došao muž predsjednice »Humanitar¬ 
nosti«, i ona je došla s njime. Ogledao je konja i 
nalazio je na kozaku mnogo mana. Ponudio je 
8000. Za tu su ga svotu dali. 

Drago mi je, da sam Vam time pomogla. Konj 
nije vrijedan ni polovicu, ali za Vas — neka bude. 
rekla je predsjednica »Humanitarnosti« i blago- 
stivo pružila ruku maloj Lo ria poljubac. 

Došao je Ivan kući, i Lo ga je čekala s novcima. 
Počeli su da opet vjeruju u život i da sanjaju. Lo 
je trebala opravu i pošla je u krojačnicu. Tamo 
nije nikad posao bio gotov, pa se dan za danom 
izvlačio i oni još nisu pošli da se nasrču zraka. 
Tako je prošlo i preko 20 dana. Onda je došao 

muž predsjednice »Humanitarnosti«, — Konj mr- 
šavi< Evo i veterinarske svjedodžbe, da je siputljiv. 
Po zakonu mi morate povratiti novce, a ja vama 
konja. 

—■ Moj konj nije siputljiv. Bio je zdrav kao du¬ 
kat. Što ste s njime radili? 

— Što bih radio? Tjerao sam stvari po selima i 
po sajmovima. To je sve. 

— Vi ste uništili konja! Tvrdio je otac male Lo. 

— Evo veterinarove svjedožbe, ponavljao je 
trgovac. 

Ljudi su dolazili i kazivali, kako je taj trgovac 
s dana na dan naganjao bijednog Hatu. Napajao 
ga je, kad je sav bio! okupan u znoju, a hranio ga je 
slabo i nikako. Ljudi su rekli i to, da on tako čini 
sa svim konjima, koje kupi. Natjeruje ih 20 dana 
i onda dolazi uvijek sa svjedodžbom od veterinara, 
da je konj bolestan. Ljudi su svjetovali ocu, neka 
primi konja, a vrati novac, jer će tako ipak naj¬ 
jeftinije proći. Na sudu će svakako izgubiti, jer se 
vjeruje veterinarovoj svjedodžbi. Njoj se svakako 
vjeruje ... 


Jedan je zlobni čovjek primijetio — Pa to ide 
tako. Trgovac se vozika 20 dana, izmori konja i 
zasluži ogromne pare. Zasluži grdne pare, pa može 
koju hiljadu da turne i veterinaru za svjedodžbu... 

Mala je Lo istom sada razumjela, otkuda ko- 
ketnoj veterinarki brdo svilenih čarapa, imanje, 
persijski biser i bogatstvo, a predsjednici »Huma- 
nitarnosti« novi namještaj i dragocijenosti. 

— Tata, uzmi konja i vrati novce. Mi ne idemo 
nikamo! 

Hata je bio opet slab, istrošen i bijedan. Svako 
je jutro dolazio pod prozor i hrzao. Nestalo je 
vitka života i oblih forma. Svako je jutro dolazio 
kao živi kostur pod prozor male Lo i tugaljivo, 
tugaljivo i bolno hrzao. Ona je svako jutro slabija 
ustajala i dodavala mu kroz prozor. Davala bi mu 
kruha, šećera ili zobi, ali on nije uzimao, nije jeo. 
Ona bi mu i tepala. Milovala bi muTščupanu grivu 
i tetošila ga — Hata, bijedni Hata. Kako si ti meni 
zahvalan, Hata. Ti me budiš svako jutro i uvijek 
dođeš da pogledaš, je li ustala tvoja mala Lo? Ti 
si dobar, Hata, ti si bolji i od ljudi, Hata... 


MOLITVA LJUBAVI 


D va srca što se vole. Boga mole: 

»Daj, da nam sunce sreće naše sjaje. 
Mi ljubimo se neizmjerno. Bože! 
i jedno drugom svu čar žića daje.« 


Osmjehnuo se Bog srcima dragim 
i lako glavom kimnu: 

»Čuvajte ljubav i pjevajte njojzi 
najljepšu himnu!« 

i Franjo Domović. 


TRI GOLUBA 


R avan je puna rumene krvi, 
Strašna je bitka bila — 
Kamo mi letiš, golube b’jeli, 
Teška i slomljena krila ? 

Aoh, sad pada u mlaku krvi. 
Jato gdje čeka ga vrana — 
Tako se moja vjera utapa 
U krvi prošlijeh dana. 


Vihor se digo, pa ga u b’jesnom 
Vitlanju eno uguši — 

Nekako slično svrši i zadnja 
Slatka mi nada u duši. 

Eno i trećeg mi goluba b'jelog 
Mlađahnim žarom gdje leti ; 
Srce mu trepti, kadno se svoje 
Žuđene družice sjeti. 


Golub za golubom vije se drugi 
Lagan i brz ko str'jela ; 

Bojišta onkraj šumica tiha 
U šumi kućica b’jela. 

Sad je sve tiho ... Mojoj u duši 
Pustinja hladna tek dr'jema : 
Otad jer u njoj više ni vjere. 

Ni nade, ni ljubavi nema. 


Napr’jed, ah napr’jed! makar od žurbe 
Slabašne grudi se smrve — 

Ali iz zasjede oro mi ubi 
Goluba ljubavi prve. 


Dr. Gizela Tarezaj. 

DUVANJSKO POLJE 

Napisao VJEKOSLAV KLAIC.* 


ODINE 1925. navršit će se tisuću go- 
dina, što se hrvatska kneževina pre- 
obrazila u kraljevinu, i što se dota- 
danji knez hrvatski Tomislav vjen¬ 
čao za kralja. Gdje se to vjenčanje izvršilo, nije 
sigurno utvrđeno ; ali gotovo svi historičari po¬ 
čevši od Ivana Kukuljevića nagađaju, da se to do¬ 
godilo na Duvanjskom polju u Bosni. Lje¬ 
topis popa Dukljanina potanko priča o velikoj 
skupštini hrvatskoga naroda i o krunisanju ne¬ 
koga kralja Svetoplka (Svetopuka, Svjatopolka) 
na Duvanjskom polju, pa se općenito misli, da je 
pop Dukljanin bludnjom zamijenio moravskoga 
kneza Svatopluka s hrvatskim kraljem Tomi¬ 
slavom. 

Kako će sav narod hrvatski za dvije godine 
najsvečanije slaviti postajanje i tisućgodišnji op¬ 
stanak svoje narodne države, spremaju se naro¬ 
čito kršni Duvnjaci, da svoj zavičaj što jače is¬ 
taknu. U to ime sakupili su lijepe novce i sveđer 
ih sabiru, da u stolici Duvanjskoga polja, u varoši 
Županjcu podignu zavjetnu crkvu i uz nju »hrvat¬ 
ski dom«, u kojem bi se zgrnulo sve, što bi podi¬ 
zalo narodni i kulturni život ne samo na Duvanj¬ 
skom polju, nego i daleko i široko naokolo njega 
sve do mora i podunavskih strana. Duvanjsko po¬ 
lje neka bude sada središte proslave, kao što je 
pred tisuću godina bilo pozorište najznamenitijih 
događaja u hrvatskoj povjesnici. 

Potrebito je stoga i radi onoga, što je prošlo, 
i radi onoga, što se sprema, da to Duvanjsko 
polje malo izbliže ogledamo. 

Između bosanskih razvodnih gora i Dinarskih 
planina Dalmacije prostiru se pravcem od sjevero¬ 
zapada prema jugoistoku tri ivisoke ravnice ili 
polja, po imenu Glamočko polje (Hlivno, Livno, 
Lijevno), i napokon Duvanjsko polje ili Duvno. 
Napore do s tim poljima nižu se u Dalmaciji uza 
zapadni podanak Dinarskih planina opet tri nešto 
niža polja, kao Kninsko polje (s Kosovim i Petro¬ 
vim poljem), Cetinsko polje (Vrlika, Sinj, Trilj) 
i Imotsko polje na jugu. 

Od svih tih šest polja svojim je gospodujućim 
smještajem najznamenitije baš Duvanjsko polje, 
na kojemu je danas najglavnije mjesto varoš Ž u- 
p a n j a c, zvana i Duvno. To se polje politički 
pribraja Bosni (Travanjskomu okružju) ; ali za¬ 
pravo tvori s Livnom i Glamočem neku zasebnu 

Vidi članak istoga pisca u Kolu Matice Hrv. II, 


zemljopisnu cjelinu, koja bi se prije mogla pri- 
voliti Dalmaciji ili Hercegovini, nego Bosni, i to 
već radi samoga geognostičkoga sastava, jer i ta 
tri polja pripadaju kraškoj formaciji ili kršu, koji 
ispunja južnu Kranjsku, južnu Hrvatsku, Dalma¬ 
ciju, Hercegovinu i Crnu Goru. 

Duvanjsko polje spada među najviša polja u 
tim krajevima. Visoko je 860 do 900 metara nad 
morskom površinom ; dakle je nešto niže od Gla¬ 
moča (896 do 1031 m), a znatno više od Livna 
(709 do 808 m), kao i od hrvatske Like (600 m) 
i Krbave (700 m). Od sela Mokronoge i hana Ma¬ 
rijana, na sjeveru pak do sela Mesihovine (Mesi- 
ovine) na jugu dugo je do 20 kilometara (po nekim 
4 sahata), dok mu je širina različita. Najveća mu 
je širina u sredini između sela Kovači na zapadu 
i Mandinog sela na istoku : tu je široko do 9 kilo¬ 
metara. Međutim ta širina postaje još znatnija, 
ako se pribroje neke pokrajne doline kod rečenih 
mjesta. Tako se među Mandinim selom i Kongorom 
odvaja jugoistočno prema selu Lipi neka pobočna 
dolina, koja je duga oko 4 kilometra, a široka po¬ 
prijeko 2 kilometra. Druga pobočna, gotovo tro- 
ugla dolina proteže se kod sela Kovača i Kola 
prema zapadu u dužini od 5 i pol kilometra, te se 
zapadno od sela Stipanića zašiljuje pri dnu znat¬ 
noga sedla Prevale, gdjeno iz Duvna vodi put u 
Buško blato i niže u Dalmaciju prema moru. Po¬ 
vršina Duvanjskoga polja obaseže 122 km^ 

Opasano je Duvanjsko polje sa svih strana vi¬ 
sokim gorama. Na istoku uzdižu se Ljubuša pla¬ 
nina (s vrhuncima Ljubuša 1794 m., Crni vrh 1617 
m.. Mala Ljubuša 1676 m.), i Vran planina (s vrhun¬ 
cima Veliki Vran 2074 m.. Mali Vran 2017 m.); 
na jugozapadu hvata se Vrana Hlib ili Lib pla¬ 
nina, u kojoj su vrhunci Zmijača (1481 m.) i Orla- 
kuk (1391 m.), i koja strmenitim grebenom Hli- 
bom i Libom (1023 m.) prodire u samo duvanj¬ 
sko polje. Greben Hlib ili Lib čini se kao rt ili 
predbrežje, te se nad susjednom ravnicom uzdiže 
za nekih 150 m. relativne visine. Na zapadnoj 
strani polja uzdiže se Midena planina (najviši vrH 
Midena 1121 m.) i mnogo niža Grabovička pla¬ 
nina ; iza klanca Prevale hvata se potonja na 
sjeverozapadu Tušnica planina (1700 m) s Buljanom 
stranom I Jelovačom planinom. Pojedini ogranci 
Tušnice planine dopiru gotovo do glavnoga mjesta 
Županjca na Duvanjskom polju. Između opisanih 
gora vode kraj doline i prevale ceste i putovi na 
sve četiri strane svijeta. Na sjever vodi cesta đo- 

S. PODHORSKY: SPOMEN-CRKVA S TOMISLAVOVIM DOMOM NA DUVANJSKOME PpLJU. 


linom rijeke Šuice i preko sedla Malovana na Ku- 
preško polje i đo Bugojna na Vrbasu ; Kod Gali- 
čića odvaja se od te ceste druga, kojom se ispod 
Borove glave (1290 m,) dolazi u Livno, Drugi put 
vodi s duvna na zapad preko Prevale na Buško 
blato ; putovi na istok u dolinu Rame i na jug 
prema Roškom polju, Viru i Budimiru mnogo su 
tegotniji, te se njima može tek jašući na konjima 
prolaziti. 

Po narodnom kazivanju imade na duvanjskom 
polju i u bližem okolišu njegovu 74 vrela ili izvora. 
Takova su vrela Kosovac i Klisac na Hlibu ili 
Libu, vrelo Miljacka na južnom kraju polja, vrela 
Žbanica i Ostrožac u Tušnici planini, napokon 
brojna vrela u okolišu varoši Županjca. Neka od 


tih vrela u proljeće i jesen otiču u malene po¬ 
toke, koji međutim u ljetu za vrijeme žege pre¬ 
suše. Događa se pače, da u sušno doba i mnoga 
vrela posve presahnu. Tako biva i s vrelom Ko¬ 
sovcem, premda izvire u gorskom kraju od 1300 
m. visine. 

Najznamenitiji potok čitavoga polja je Š u i c a 
ili Š u j i c a. Ona izvire daleko na sjeveru ispod 
planine Malovana, gdjeno stoji selo Stržanj s po- 
đorom starinskoga grada ; onda teče kraj sela 
Šuica i Galičića, iza Galičića probija si put kroz 
tijesnu dolinu, pa tek kod sela Mokronage ulazi 
u Duvanjsko polje. Tekući poljem od sjevera k 
jugu pada od 873 m. do 862 m. ; po prilici usred 
polja savija se u okuku ili lakat, pa teče na zapad 

prema planini Grabovici, kojoj se na podanku kod 
sela Kovača pod Tubuljom gubi u ponor. Nakon 
podzemnoga toka od nešto više nego 5 kilome¬ 
tara izlazi opet kod mjesta Vrela iz pećine, te kao 
potok Ričina prolazi Buškim blatom, pa se na 
jugozapadnom kraju toga polja kod Ljeskovače 
ponovo gubi u ponore. Za svoga toka od Mokro- 
noge do Ljeskovače pada Šuica za 173 m. (873— 
700). Šuica je redovito vodom dosta obilata; u 
proljeće i jesen razlijeva se i poplavljuje okolišnje 
livade, pa tako nastaju i stalne bare, kao u sre¬ 
dini polja na mjestu prozvanom Jabuka. Tek za 
velike ljetne suše ostaju samo mjestimice manje i 
veće lokve u njezinu koritu. Znatniji pritoci 
Šuičini jesu s desna Vučica ili Djevojka, nadalje 
Vrbica s potokom S e g e t o m, i napokon Ostro- 
žac; od lijevih pritoka spomena je vrijedna D r i- 
n a, koja dolazi s južnih krajeva polja, pak utječe 
u Šuicu baš ondje, gdje se ta rijeka savija u okuku. 
Drina u ljetu većinom posve presahne. 

Baš te hidrografske prilike Duvanjskoga polja 
prouzrokuju, da se sredinom njegovom prostiru 
gotovo same livade (košnice), koje zapremaju malo 
ne polovicu polja. Tek na okrajcima i više polo¬ 
ženim mjestima, dokle ne dopire poplava, ima 
njiva i oranica, na kojima rode gotovo sve vrsti 
žita. Čini se, da je polje u stara vremena bilo u 
opće rodnije, nego što je danas, što bi posvjedo¬ 
čila rečenica : »Duvno zlatno guvno«, kao i na- 
rođ|na predaja, da je Duvno nekad bilo žitnica 
dalmatinska. A i narodna pjesma pjeva: »L’jepo 
ti je Duvno polje ravno : po njem raste bjelica 
pšenica, konjska hrana zelena travica.« Bit će, 
da su i gore, koje polje opasuju, bile nekad šumom 
zarasle ; danas je Duvno s okolišnjim gorama 
golo, jedino na Vran-planini imade nešto bukove 
šume. No zato imade i po polju i po planinama 
dovoljno pašnjaka, pa je tako stočarstvo žiteljima 
Duvna glavno vrelo privrede. 

Vinograda nema već radi studenoga podneblja. 
Po zimi je vrlo studeno (10—15 stupnjeva R. ispod 
ništice), ali ni po ljetu nema velike žege (najveća 
vrućina 20—24 R.). Obični su vjetrovi bura i ju- 
govina; ljeti dune katkad večerinj ili podsunčak. 

Na Duvanjskom polju živjelo je (po popisu od 
god. 1885.) oko 9200 stanovnika. Od toga bili su 
6600 rimokatolici, 1800 muslimani, a 800 pravo¬ 
slavni. Rimokatolici razasuti su po čitavom polju; 


muslimani pretežu u varoši Županjcu, zatim u se¬ 
lima Blažuj, Oplećanima i Omerovićima ; pravo¬ 
slavni nastavaju isključivo u selu Rašćanima, a 
pretežu u selu Čebari. Ali imade i takovih sela, 
u kojima nastavaju jedino rimokatolici (Borčani, 
oba Brišnika, Bukovica, Crvenica i t. d.). Duv- 
njaci su u opće svi odrasli i razvijeni ljudi ; imade 
ih, koji i do 2 metra visine dosegnu. K tomu su 
dosta jaki, tako da jedan i po 75 kg. može na konja 
dignuti. Muškarci su jači, krupniji i ljepši od žen- 
skadije. Djece imadu od 5—10 ; na čitavom polju 
nema više od 15—20 žena nerotkinja. Što se tiče 
glava, većinom su okrugle, a manje ima dugolja¬ 
stih. Kosa je većinom crna ili vrana, a manje ima 
žutkaste ili crvenkaste. Govor im je krasna što- 
kavština ikavskoga izgovora ; u junačkim pjes¬ 
mama slave uz druge i svoga domaćega hajduka Mi- 
jata (Mihovila) Tomića, koji je bio rodom iz Gor¬ 
njega Brišnika. Ženske su im pjesme osobito nje¬ 
žne i plastične. 

Žitelji Duvanjskoga polja prebivaju u jednoj 
varoši ili trgovištu i 32 sela. Varoš Županjac ili 
(u narodu) Duvno broji 300 kuća, te je sijelo poli¬ 
tičkoga kotara. Prostire se na sjeverozapadnoj 
strani polja na podanku posljednjih ogranaka Tu- 
šnice planine, a uz potok Seget i glavnu cestu, 
koja polje presijeca; Po popisu od god. 1885. imao 
je Županjac 1752 stanovnika (1051 musliman, 562 
katolika i 139 pravoslavnih). Sve tri vjeroispo¬ 
vijesti imadu svoje crkve i džamije. Na južnoj 
strani varoši stoji kašteo, znamenit za turskoga 
vladanja. 

Sva su sela poredana na rubu polja ispod gor¬ 
skih greda. Sredinom polja nema kuća radi izlo¬ 
ženih već hidrografskih prilika. Najveće je selo 
Stipančići sa 81 kućom i 677 stanovnika, a naj¬ 
manje je Jošanica sa 12 kuća i 80 žitelja. Sela se 
redaju ovim redom: na istočnoj strani polja od 
sjevera k jugu jesu Mokronoge (s Bukovikom), 
Lug, Kuk, Sarajlije, Letka, Vidiašić, Oplećani, Sr- 
đani, Rašćani, Mandino selo, Seonica i Crvenica ; 
na zapadnoj strani od juga k sjeveru nižu se Mesi- 
hovina, Bagarići, Bukovica, Mrkodol, Brišmk gor¬ 
nji i doljni, Čebara, Omerovići, Kovači, Tubolja 
(Tubulja), Stipanići, Jošanica, Podgaj, Kolo, Bla¬ 
žuj, napokon Eminovo selo (Ilijino dobro) i Bu¬ 
ho vo (Buovo). 

t VATROSLAV JAGIĆ 

ROĐEN 6. SRPNJA 1838. U VARAŽDINU, UMRO 5. KOLOVOZA 1923. U BEČU. 
Napisao dr. FRANJO BUčAR. 


Beču je Jagić u svom slavenskom se- 
minaru i u svom domu znao okupiti 
sve mlade filozofe iz sviju slavenskih 
zemalja, no najviše je ipak protežirao 
svoje zemljake Hrvate. Ja sam mu bio također 



učenikom, jer ako i nisam bio slavista, nisam htio 
da propustim priliku, da dođem u što bliži kontakt 
s tim slavenskim velikim učenjakom i našim zem¬ 
ljakom. Polazio sam seminarske vježbe, a i sam 
držao jedno predavanje kao i mnogi drugi. Kako 
je bio na bečkoj univerzi naravno službeni jezik 
njemački, morali smo naše seminarske radnje sa¬ 
stavljati na njemačkom jeziku, što nam nije bilo 
baš najlakše. A g. Jagić bi prisustvovao tim pre¬ 
davanjima u klupi kao i drugi akademičari, te je 
nakon svršetka predavanja otpočeo raspravu i kri¬ 
tiku o predavanju. Počeo bi uvijek službenim nje¬ 
mačkim govorom, a kasnije bi nastavio hrvatski, 
što su svi slušači razumjeli, te nam se činilo, 
da smo kod kuće na svojem zagrebačkom sveuči¬ 
lištu. I u njegovoj kući bi se govorilo uvijek hrvat¬ 
ski ili ruski, a Jagićev dom bio nam je i u kasnije 


doba poslije svršenih nauka uvijek otvoren. Obič¬ 
no bi nas Jagić pozivao na čaj, te je onda pitao za 
Zagreb, Hrvatsku i naše političke i literarne pri¬ 
like, koje su mu bile prilično dobro poznate, jer je 
uvijek čitao hrvatske novine, poglavito »Obzor«. 
Zadnjih godina za rata se tužio, da nas ne može 
više tako primiti kao prije, no što je njegova vrla 
žena priredila, bilo je uvijek od srca i znak prave 
hrvatske gostoljubivosti. 


Jagić je još u visokoj starosti neprestano radio, 
te će biti osobiti zanimljivi njegovi memoari, kad 
će se publicirati, koje je ostavio svojoj obitelji. 
Svoju obilnu korespondenciju ostavio je sveučiliš¬ 
noj knjižnici, u kojoj se nalaze dopisi i pisma iz ci¬ 
jeloga kulturnoga svijeta. Ogromnu njegovu sla¬ 
vensku knjižnicu kupila je država, te je već pre¬ 
vezena u Beograd. Jagićeva soba i svečani spomen 
Album, koji je udesio đr. Pasternek sa fotografi¬ 
jama sviju njegovih učenika, poklonit će pokojni¬ 
kova obitelj građu Varaždinu, gdje će se u grad¬ 
skom muzeju urediti Jagićeva soba. 

Obitelj Jagića dobila je prigodom smrti velikog 
oca nekoliko stotina sažalnica, pače i iz Amerike, 
no u prvom redu iz Jugoslavije, Češke, Poljske, 
Bugarske, Njemačke i Francuske, dok iz Rusije još 
nisu stigle, jer se ne zna, da li su uopće Jagićeve 


osmrtnice tamo prispjele. Među mnogim odlični¬ 
cima kondolirao je i sam predsjednik Čehoslovačke 
republike Masaryk. Češki slaviste i novinari odr¬ 
žali su pače i svečane zadušnice za Jagića u 
pravoslavnoj crkvi sv. Mikulaša, što je u ime kar- 
patoruske organizacije aranžirao dr. Verhoun. Pre- 
nos Jagića iz Beča i sprovod u Varaždinu bio je na 
državni trošak i trošak grada Varaždina. Sprovod 
bio je upravo veličanstven, kakvog grad Varaždin 
još vidio nije. Tijelo velikog pokojnika bilo je iz¬ 
loženo jedan dan u kazališnom predvorju, gdje su 
držali počasnu stražu Sokolovi i gradski gardiste. 
Tu su bili i mnogobrojni vijenci, koje su poslale 
razne korporacije, poglavito Jugoslavenska aka¬ 
demija u Zagrebu, zagrebačko, beogradsko, praško 
sveučilište. Srpska akademija. Bečki profesorski 
kolegij, odaslanstvo Čehoslovačke republike, grada 
Zagreba, Varaždina, uredništvo praškog slaven¬ 
skog časopisa »Slavije«, Predsjedništvo Narodne 
Skupštine i t. đ. Cijeli grad Varaždin odao je po¬ 
čast svom sinu, koji je ostavio rodnom građu jedini 
svoj mali posjed od nekoliko jutara zemljišta, da 
se od kamata tog posjeda za vječna vremena uz¬ 
država Jagićeva obiteljska grobnica i da se ute¬ 
melji jedan stipendij za jednog varaždinskog đaka 
hrvatske narodnosti. 

Ispred kazališta krenula je mrtvačka povorka, 
a na odru još mu progovori posljednje slovo u ime 
Jugoslavenske akademije i zagrebačkog sveučilišta 
đr. Ivšić. Za njime su progovorili izaslanik beo¬ 
gradskog sveučilišta i Akademije nauka dr. Belić, 
te odaslanik praškog sveučilišta rektor .đr. Paster¬ 
nek, te rektor ljubljanskog sveučilišta dr. Ušenič- 
nik. Kondukt vodio je sam zagrebački nadbiskup, 
također Varaždinac, dr. Bauer, a za lijesom stupala 
su Jagićeva djeca: sin mu dr. med. Nikola Jagić i 
kćerka Stanka, udata za zagrebačkog sveučilišnog 
profesora slavistu dra. Rešetara, te mnogobrojno 
općinstvo sa izaslanicima mnogih kulturnih i knji¬ 
ževnih društava. Tako su osim pomenutih zastu¬ 
pali Maticu Hrvatsku i Društvo hrvatskih književ¬ 
nika đr. Bazala, grad Zagreb đr. Srkulj, Hrv. peda¬ 
goški književni zbor dr. Čajkovac, kr. namjesnika 
đr. Gojković, grad Varaždin načelnik Podgajski, 
komandu mjesta pukovnik Micić i mnogi drugi. 

Na grobu je govorio dr. Murko, redaktor »Sla¬ 
vije«, dr, Bazala, dr. Srkulj, dr. Čajkovac i načelnik 
Podgajski, koji je napose istaknuo ljubav pokojnika 

prama svom rodnom gradu, gdje je bio nakanio, da 
su bile druge prilike, završiti svoje posljednje dane, 
no smrt ga je pretekla. 

O Jagiću su pisale prigodom njegove smrti sve 
slavenske novine sjajne nekrologe, a sjetili su ga 
se i Nijemci, Englezi, Francuzi i Talijani, koji se 
zanimaju za slavistiku. Jagić je u istinu završio pr¬ 
vo stogodište slavenske filologije, koje je otpočelo 
sa Dobrovskim, Šafaržikom i Miklošićem, te je 
sada veliko i otvoreno polje za sve slaviste cijeloga 
svijeta. Najveći dio svog rada posvetio je po nje¬ 


mu kreiranom i redigiranom časopisu »Archiv fur 
slawische Philologie«, koji je vodio od g. 1876. pa 
do velikoga rata, g. 1914., kada je morao za uvijek 
prestati. Uz to je napisao Jagić upravo cijelu bi¬ 
blioteku slavenskog znanstvenog rada, djelujući 
preko 60 godina na književnom polju, te je na taj 
način pronio svoje slavno hrvatsko ime po cijelom 
naučnom svijetu. Neka mu bude laka hrvatska zem¬ 
ljica, koju je toliko ljubio. 

Slava velikom hrvatskom i svjetskom učenjaku 
Vatroslavu Jagiću ! 

(Svršetak), 


DRAGUTIN M, DOMJANIĆ: POPEVKE 


ŠKRLAČEC NA VUHO 

O krlačec na vuho, 

^ Za pantlekom cvet, 
Pak kaj mi gdo more. 
Ja vsaku smem glet. 

Nasmejat se vsakoj 
Smem vesel i mlad, 

I reći smem vsakoj. 

Da imam ju rad. 

A1 kojoj najrajše 
Bi štel da povem, 

Baš toj ni reči 
Povedat ne smem. 


ČEKANJE 

TT suncu mi je vse dvorišće, 
^ V senci šuma spi. 

Tebe, koga srce išće, 

Tebe jošće ni. 

Ne bojiš se ti te kinice, 

Sim znaš pute vse. 

Skoro buš mi dragal lice, 
Mam buš tu, kaj ne ?! 

Teško bu ti, znam odili, 

Kad bu beli dan. 

Zakaj mora pri nas ziti 
Sunce tak zaran? 


DETELINA, 


OBLAKI 


■nVetelina, gusta detela, 

Tičiča je drobna zletela. 
Kam bi ti oditi štela, 

Gde li buš se sela ? 

Poznaš hižu ti med vrti ? 

Tam obločec je odprti. 

Za njim moja roža cvetei 
Drago, lepo dete. 

Bi li tam se štela sesti. 
Pozdrav moj odnesti ? 

Detelina, pusta detela. 

Tičica mi ni doletela. 

Sam sem ostal z mojom tugom : 
— Roža cvete drugom. 


^^latna njiva, svilni travnik širom, 
Kam oblaki žuriju se zmirom ? 

Gusta trava v rosi vre trepeće. 

Kam to želju moju dalko vleče ? 

Oblak ide k plavim tim daljinam, 
Zdavna s tobom ja se ne spominam, ^ 

Željna noći vre je njiva ravna. 

Tvojih očih nis ja gledel z davna. 

Dojde večer, si počine vsaki. 

Stali buju beli ti oblaki. 

SVETI KRIŽ 

ROMAN IZ HRVATSKOG GALANTNOG DOBA 


. Ančice ,. . Što radiš ? 

Tako je pozdravio Julije svoju vje- 
renicu ušavši bez kucanja u njenu 
sobu. Kroz visoke prozore ulazilo je 
sunčano svijetlo u vedrim mlazovima i napunjaše 
djevojačku sobu grofice Ane Petazzi, koja ležaše 
na divanu čitajući knjigu. Bijaše lijepa djevojka : 
crna kosa, modro oko — porazan kontrast ! Tam¬ 
na put podsjećaše na tipove talijanske ljepote. 
Vazda je oblačila svijetle haljine, što je još više 
isticalo njenu tamnu put, i zbog toga je zvahu 
znanci Talijankom. Ona sama nije nikada vjero¬ 
vala u svoje njemačko podirijetlo. Vjerovala je, 
unatoč protivnom tvrđenju oca, da u njoj ima tali¬ 
janske krvi i time se ponosila, ma da to u ono 
doba nije bio razlog djevojačkom ponosu. Obitelj 
Petazzi dolazila je negdje s morske obale ... i to 
je djevojci bilo dosta, da se nazove Talijankom ! 
Istina, znala je nešto i talijanski i to je još više 
utvrdilo njeno uvjerenje, da je Talijanka. A slu¬ 
šala je od očevih prijatelja oficira, da su Talijanke 
paklene žene, koje lome onako preko koljena, 
kao pruće, najpovučenije ljude ; imaju oko, što 
ponire u dušu; imaju usne, što zanose; imaju 
grudi, što požudno trepere ispod haljina; imaju 
nogu, koja zanosi i isposnika, fratra i kanonika. 
To je slušala Ana od oficira, očevih drugova, pa 
je, znajući svoju pojavu iz velikoga ogledala dje¬ 
vojačke sobe, počela i sama vjerovati, da može 
biti samo Talijanka. General se smijao njenome 
uvjerenju, ali ničim nije htio razbijati djevojačke 
iluzije ... 

Kad je Julije banuo u sobu, ona je spustila 
knjigu, naglo se pridigla i sjela, nervozno popra¬ 
vila kosu i povukla suknju da sakrije noge. Zbu¬ 
nila se. Neočekivani posjeti djelovahu na nju kao 
neželjeni posjeti, ali za Julijeve dolaske se nije 
moglo kazati, da su neželjeni; tek iznenađenje 
je kvarilo ugodni osjećaj prve blizine. 

Dok je ona tako popravljala kosu i haljinu, Ju¬ 
lije je kraj nje sio i osuo vrat poljupcima, od kojih 
se branila. 

— Šta radiš ? 

— Čitam. 

— Baci knjigu. 

Ona odloži svezak ne označivši stranicu, na 
kojoj je prestala čitati. 

— A sada ? 

Keglevi'ć joj ovije ruke oko vrata i potraži usta. 


Napisao DRAGAN BUBLIĆ 

Ona se manje otimala, 
svoju vje- — Može tata doći... 
u njenu — On zna sve ... 

ulazilo je — Što zna ? 

napunjaše — Da smo svoji ! 


Samo reče : 


Ana se nasmije. 

— Jadni moj tata ! Kako malo vjeruje svom 
djetetu ! 

— Pssst ! Ako prisluškuje i ako čuje ? 

— Ne će barem lutati Brlogom kao pomaman... 

— Baš je star i lakovjeran ! 

— Jadnik ! — s uzdahom će Ana. 

— Da, jadnik, a sad si je objesio na vrat još 
jednu brigu : misli, da je Herkulan neki grof Cha- 
mare iz Češke, koji je počinio ubijstvo u duelu ... 
i što ti ja znam, pa ne bi htio — veli — da mu 
Herkulan umakne i da ga osramoti. Pokazao mi 
i prašku štafetu. 

— To je samo njemu slično ! Uvijek se boji, 
da ne počini kakvu pogrešku, jer bi ga tobože 
mogli baciti u mirovinu — objasni Ana. 

— Dobro, neka se boji, ali glupost je glupost... 

— Herkulan, mlađi pustinjak, ubojica ! 

— Zar ne, smiješno ? 

— I te kako ! 

— I žalosno ! 

— Zašto ? 

— Jer zna, da grof Petazzi u njega sumnja. 

— Tko mu je to rekao ? 

— Počeo ga ispitivati, odakle je i što je, tako 
nespretno, da je Herkulan osjetio žalac sumnje .. . 
a došao je, da se zahvali na lijepome prijemu u 
Brlogu ! General ga ne pušta do Jelačićeva po¬ 
vratka. 

— Naš je tata uvijek isti — reče ubjeđljivo Ana. 

— Tek, sumnja ne će dugo trajati, jer izgleda, 
sutra dolazi kapetan . .. 

— Sutra ? — Ana će življe. 

— Sutra dolazi kapetan Jelačić, pa će Herku¬ 
lan moći otići ili će uvjeriti »staroga« o neoprav- 
danosti njegove sumnje. Znaš li, što sam mislio 
za Herkulana ? 

- Što ? 

— Da podučava Ivanu u francuskome izgo¬ 
voru. On je, veli, Francuz. Ivana će po svoj pri¬ 
lici doći s majkom sutra ... 

— Ivana ? Već sutra ? 

Djevojka ugodno iznenađena ovije mladiću ruke 
oko vrata i poljubi mu usne. 

I nastane ludo cjelivanje ,.. 

Ana je volila Julijevu sestru, kuzinu, pa je bila 
obradovana viješću o njenom dolasku. Imat će 
bar prijateljicu, kojoj će se moći povjeriti u ove 
teške dane ,. . 

— Dakle, ona će doći ? 

— Nadam se ... 

— Ivana ? Moja draga Ivana ? Baš lijepo, baš 
lijepo . . . 

Julije, iskusan i vragoljan, znao je iskoristiti 
ovo nježno žensko oduševljenje . .. 

Ludome cjelivanju nije bilo kraja. 

Julije postajaše sve smjeliji. Imao je pasiju cje- 
livanja djevojačkih grudi. I na momente je poku¬ 
šao da se približi Aninim grudima, ali ga ona znala 
dosta grubo odbiti... Kad obrana nije pomagala, 
ona je rekla : 

— Zar se tako držite zadane riječi, gospodine 
vjereniče ? 

On se trgne. 

— Pardon, ma belle ! 

— Pardon, pardon . . . c' est bien. .. mais soyez 
sage , . . 

— Ne mogu, ne mogu ... do vraga sve, kad ne 
mogu . .. Tvoja me blizina baca u ponor, u jamu, 
u provaliju... Ana, Ana ... ja ne mogu ! 

Zarine dršćući prste u kosu i pođe prema vra¬ 
tima govoreći: 

— Pardon, pardon . . . 

Ona je prišla ogledalu, da popravi kosu. Lice 
joj je gorilo. Nije ništa rekla. 

Iz predsoblja je čula Julijev glas ; 

— Pardon... 

Ostavši sama, pomisli : 

— Julije me ljubi... ljubi... ljubi ! A ja njega ? 
I ja njega ! Ovako je grozno, patimo ... A kad 
postanem njegova ... ne ću ga puštati da ode ... 
Talijanke znaju da ljube ! 

I ponovno legne na divan. Dohvati zatvorenu 
knjigu. Ne otvori je. Zažmiri. U mašti je vidjela 
Julijevu glavu na svojim grudima. 

I stisne pesti. 

Slađogorak se djevojački uzdah vine sobom pu¬ 
nom široke vedrine lijepog jesenjeg dana. 


Jesen 1760. bijaše odlučna za grofa Josipa Ke- 
glevića. Dosadilo mu momaštvo i stalno odbijanje 
u obiteljima plemića — kao da nijedna plemkinja 
ne će da pođe za nj ! I odluči da nađe ženu, ci¬ 
jelome svijetu u prkos, pa makar i ne bila domaća 
kći. Kad je propao kod Katice Keglević, učinio je 
još zadnji pokušaj u Glogovcu, kod kćeri udove 


Šuvić, koja se zvala Katica kao i nesuđena rođa¬ 
kinja. Šuvićka nije bila protivna tome braku. Či¬ 
nila je sve, da uprti Katicu Josipu Kegleviću. 0 
pokladama 1760. bile su zaruke, a u Loboru se 
imalo slaviti vjenčanje na samo Josipovo iste go¬ 
dine —-bez znanja njegove majke. Josip je tražio 
od biskupa Tausia đispens od odziva, U to Je vri¬ 
jeme biskup bio zaokupljen traženjem ženika za 
svoju sinovicu Rozaliju, i Josipova ga molba upo¬ 
zorila na priliku, koju nije trebalo propustiti. Prije 
nego je uzeo molbu u rješavanje, biskup napiše 
pismo banu u Varaždin, u kom tra’zi uplivisanje 
na mladića *. da ne luduje za Katicom i da uzme 
Rozaliju Tausi. Ban je učinio po biskupovoj želji 
pisavši Josipu Kegleviću. Sadržaj pisma nije po¬ 
znat, ali se zna, da je ban morao upotrijebiti neku 
prevaru, da uplaši mladića. Keglević je da opismo 
starom kapetanu Žuviću i zahtijevao od njega, da 
tobože izvidi, što misli Katica. Banova je taktika 
morala biti odlična, jer je porušila prvim potezom 
jednu dobru vezu : Josip je doista volio Katicu. 
I kad je u Lobor stiglo banovo pismo — Josip se 
zbunio i počeo očajavati. U pismu, kog je pi¬ 
sao ban, moralo je biti govora o dispensu i o 
dugovima obitelji Keglević kaptolskoj blagajni, a 
naročito o dugovima Lobora, kojima je upravljao 
po očevoj smrti sam Josip, jer je kapetan Žuvić, 
da izvidi stvar i da uputi mladića, što ima raditi, 
otputovao u Zagreb na savjetovanje sa starim 
znancem Keglevića, kanonikom Krčelićem. Ka¬ 
nonik je mrzio Tausia i bilo mu je drago, da se 
netko obraća na njega, kad treba izigrati crkvenu 
ili svjetovnu ideju bivšeg bosanskog biskupa, a 
sada gospodara Kaptola. Međutim, najbliža Krče- 
Hćeva okolina bijaše vjernija Tausiu nego njemu, 
i biskup je doznao, da se sprema urota protiv 
njegova plana za udaju Rozalije. Znao je : Krčelić 
se nadao postati zagrebačkim biskupom i propao 
je kao kandidat Beča, a on, kandidat Požuna, do¬ 
bio je dekret i došao u Zagreb protiv volje plem¬ 
stva, po želji žene Adama Baćana. I smatrao je 
Krčelića najvećim neprijateljem, ali mu nije mogao 
ništa, jer je imao jakih veza u okolini bečkoga 
dvora.,. 

Ma da je Krčelić obećao Žuviću pomoć — zna¬ 
jući, o čemu se radi — nije mogao ništa, jer je bi¬ 
skup počeo još energičnije provoditi svoj plan : 
naložio je Kaptolu, da ima utjerati od Keglevića 
stare dugove pod prijetnjom ovrhe ! Za izvršenje 
ove odluke biskup je imenovao kanonika Delinića, 
svoga prijatelja, a u Lobor je poslao jednoga fiš¬ 
kala s nalogom, da bane u dvor baš na samo Josi¬ 
povo, znajući, da je Keglević za taj dan urekao 

vjenčanje s Katicom Šuvić. Dva dana prije Josi- 
pova došao je u Lobor kapetan Žuvić s porukom 
od Krčelića, da se biskup odlučio izvršiti ovrhu 
za 12.000 forinti duga i da bi ga od te odluke mo¬ 
gao odvratiti samo kanonik Kukuljević, onda sve- 
moguć na biskupovu dvoru. Josip je čekao svo, 
imendan. Doista, Katica je došla urečenoga dana 
s majkom, ali je istoga dana došao i biskupov fiš¬ 
kal, koji je izjavio, da biskup ne daje dispensa od 
odziva, pa se prema tome vjenčanje ne može oba¬ 
viti. Još je rekao, da je biskup izdao nalog za 
ovrhu na imanju za naplatu starih dugova. Josip 
se očajan povjeri Katici. Ispriča joj sve, što mu 
se desilo, otkako je odlučio, da je uzme za ženu. 
Ona je dugo plakala. I njena majka plakaše. Jo- 
sipovo je srce pucalo. A što se moglo ? Dispensa 
nije bilo — mlada je morala otputovati u Glogo- 
vac osramoćena jer je u zadnjem času ostala bez 
. mladoženje. I zato je svuda pričala, da ga je mr¬ 
zila ! Njena je majka očajavala zbog te sramote, 
ali je ipak znala, da će Katica dobiti muža, jer bi¬ 
jaše vanredno lijepa. Ljepotice, bile one i osra¬ 
moćene, nalaze muževe, kad im je stalo, da ih 
nađu. Kad su se gosti razišli, Josip je sio u kola 
i u društvu fiškala krenuo u Zagreb. Otsjeo je kod 
kanonika Kukuljevića, bivšeg svoga rektora u be¬ 
čkom kolegiju. Kanonik ga dočekao u jednoj ma¬ 
loj sobi svoje kurije vrlo prijazno. Tu se vodio 
kratak, ali odlučan razgovor. 

— Hvaljen Isus, reverendissime — pozdravi 
Josip. 

— Uvijek hvaljen, sinko — odzdravi kanonik 
Kukuljević, ovisok, mršav čovjek, napadno sijede 
kose — što te dobra donijelo u Zagreb ? 

— Reverendissime, došao sam po savjet. .. 
Biskup hoće da ovrhom utjera 12.G00 forinti i ne 
da mi dispensa za Katicu Šuvićevu. Došao sam 
moliti vašu moćnu protekciju. 

Starac bez dužeg razmišljanja odgovori; 

— Htio si Katicu ? Da, lijepa je ... ali što će 
ti ljepota bez imanja ? Vi ste Keglevići prezadu¬ 
ženi . .. Hm ! Ima biskupovu gnjevu lijeka .. . 

— A taj je ? 

— Da uzmeš Rozaliju Tausi... ili će doći do 
ovrhe ! 

— Rozaliju ? 

— Da. ' i 

— Ona nije lijepa kao Katica... 

— Ali je bogata. 

— Dobro, razmislit ću ... 

I Josip je izašao iz sobice. 

Nije dugo razmišljao. 


Poslije pola sata vratio se kanoniku Kukulje- 
viću ; 

— Pristajem — reče jednostavno — jer sam i 
onako već izgubio Katicu! 

Tako je grof Josip Keglević postao stalni gost 
na biskupskom dvoru. Unatoč razmirica između 
Tausia i Keglevića, biskup je primao Josipa kao 
rođenoga sina : nikada mu ni čim nije spominjao 
Petazzievih i Keglevićevih spletaka protiv nje¬ 
gova imenovanja biskupom zagrebačkim. Kad je 
između biskupa, Keglevića i Kukuljevića kao 
svjedoka bila ugovorena svadba, kad je Josip pri¬ 
stao da se ženi za volju spasenja svoga Lobora, 
biskup je naredio, da se Rozalija svečano dovede 
u Zagreb : ona je bila u to vrijeme na čuvanju kod 
žene Sigmunda Vojkovića. Po nju Je bila poslana 
biskupska kočija, znak naročite počasti. Od dana 
njenoga dolaska počela su sjajna primanja u bis¬ 
kupskom dvoru, a priređene su i veličanstvene 
gozbe, na kojima je Rozalija primala počasti kao 
kakva princesa. Naravski, purgerima nije bilo po¬ 
znato, o čemu se na tim gozbama zapravo radi. 
Naslućivalo se, da biskup hoće udati svoju sino- 
vicu, jer je bila navršila đvadesetpetu godinu. 
Kome će je uprtiti — to se nije znalo, ali se po 
svemu vidjelo, da će biti žrtva Josip Keglević, 
negdašnji bečki bonvivant, avanturista kao i nje¬ 
gov mlađi brat Julije. Sam Josip, osjećajući svoj 
poraz, prisiljen da se vjenča s Mađaricom, ružnom 
ali vatrenom — da spasi Lobor i ostala imanja — 
tako se bar tvrdilo — nije nikome pričao, što se 
to dešava na biskupskom dvoru, već je, shvativši 
taj brak kao trgovinu, nastojao, da iz njeg izbije 
što više koristi. 

Grofica Teodora Keglević nije ni slutila, što 
znače česta Josipova putovanja u Zagreb. 

Ona je svoju staračku pažnju obratila najno¬ 
vijoj Julijevoj avanturi. 

• ' 

Mademoiselle Rozalija Tausi, biskupova sino- 
vica — tako je zvaše cijeli Zagreb — nije bila od 
prirode nadarena osobitom ljepotom. Za njeno se 
lice moglo mirne duše reći, da nije lijepo. Ali, to 
nelijepo lice imađaše ipak dva ukrasa: dva be¬ 
govska oka. Ona je svojim pogledom gledala u 
duše muškaraca, ona je pogledom osvajala srca — 
na čas istina, ali ih je ipak osvajala! Malo je koji 
plemić pozvan na gozbu u biskupski dvor ostao 
kraj nje hladan, malo koji nije poželio onih rume¬ 
nih usana, ma da je lice imalo neke čudne crte. 
Tijelo u te djevojke bijaše pravilno. Struk tanak 

— a to je bila jedna od glavnih ženskih odlika u 
osamnaestom stoljeću. Tamno kestenjava kosa 
priljubljena uz glavu, bijaše sjajna i mirisava. 
Prsa razvijena. Noge pravilne i krupne, I makar 
se nije moglo reći, da je Rozalija Tausi lijepa, 
znalo se, da je žele muškarci kao malo koju zagre¬ 
bačku ljepoticu. Žele je zbog stasa, a ne radi lju¬ 
bavi! I ona sama bijaše svijesna svog upliva na 
muškarce, a pričalo se, da je bila iskusna u odno- 
šajima s mladim — lakajima, a prije svega s pre- 
uzvišenim gospodinom Tausijem; tek malo je tko 
htio vjerovati, da bi ovakvu djevojku uzela na 
čuvanje žena Sigismunda Vojkovića, Ne bi je, si¬ 
gurno, takvu odgajala ni Rozina JelačićI 

U Zagrebu se svašta govorilo o obitelji Tausi, 
Znalo se, da biskup nije imao prije deset godina 
plemićkog lista; znalo se, da biskup nije nikada 
govorio o kakovim rođacima, a najednom se pro¬ 
čulo: biskup je pronašao svoju obitelj! Hm, doista 
čudno! I ne samo to: biskup je pronašao i ple¬ 
mićki list. 

Jednoga dana 1751, upozna biskup u Požunu 
staroga Tausia, oca Rozalijina, Bijaše to siromah 
čovjek. Lutao je po madžarskim ravnicama kao 
trgovac konja. Makar bijaše stari Tausi siromah, 
imao je plemićki list, a biskupu je u njegovoj ka¬ 
rijeri mnogo smetalo, što nije bio plemić. Sada mu 
se ukazala prilika, da to postane. Trebao je samo 
priznati skitnicu Tausia rođakom i time doći u 
pravo, da se poziva na njegov plemićki list. Bi¬ 
skup je to i učinio. Kad je barun Klobušicki pobje¬ 
gao iz Zagreba pred političkim intrigama, da uzme 
jednu madžarsku biskupiju, Požun je poslao na 
njegovo mjesto Tausia, biskupa i plemića! Biskup 
je poveo u Zagreb i trgovca konja sa ženom naj¬ 
gora vladanja — tako vele kronike onoga vre¬ 
mena, Uz muža i ženu poveo je i dva trgovčeva 
sina i jednu kćer Rozaliju, Sinove je dao u jezuit¬ 
sku školu, a kćer je predao Rozini Jelačić na od¬ 
goj. Staroga je Tausia postavio provizorom u Iva¬ 
niću, Međutim starac nije znao razlikovati bisku¬ 
povo od svoga, pa ga prognaše sa ženom kao ne- 
čestitog namještenika. Poslije ih biskup hranio kao 
ubogare u svom gradu u Zagrebu, Tu je starac i 
umro ostaviši svoj list biskupu. Dva sina Tausieva 
nisu pokazivala smisla za nauku, pa ih je biskup 
poslao, da služe u banskoj Krajini kao oficiri. Bili 
su to kartaši, ženskari, pijanci te su konačno pro¬ 
nevjerili vojničke novce. Da ne bijaše biskupova 
posredovanja ostala bi obojica bez glave. Prognani 
iz vojske oni se počeše skitati po Krajini kao va¬ 
gabundi, a kronika veli, da su par godina kasnije 
živjeli u jednome selu kao cigani. Biskup se, na- 


ravski, odrekao svojih rođaka. Njegove su sim¬ 
patije bile naklone strastvenoj Rozaliji, Njoj je dao 
mogućnosti grofovskog života i htio je, da postane 
grofica. Biskupova naklonost prema toj djevojci 
dala je povoda raznim nagađanjima; 

— Ona mu je Ijubovca — govorili su smjeliji, 

— Rozalija je Tausijeva kći — dokazivali su 
poneki, 

— Na njoj okajava krađu plemićkoga lista — 
tvrdili su oni, koji su bili smatrani najupućenijima 
u odnošaje između biskupa Tausia i madžarskog 
konjotršca. Što je na tome bilo istine, danas je 
teško utvrditi. Može se reći, da su sva nagađanja 
imala podjednako pravo na opstanak i kolanje u 
Zagrebu i da su sva bila radosno dočekana među 
plemićima, jer nitko nije trpio nametljivca Tausia. 
Čovjek, koga je Požun poslao u Zagreb, nije mo¬ 
gao dugo vremena steći simpatija u gradu, kog su 
zaposjeli prijatelji Beča, Hrvati, Španjolci i Ni¬ 
jemci, Mržnja prema biskupu stizavaše i njegovu 
najbližu okolinu: kanonika Kukuljevića, glavnoga 
savjetnika u dvoru i mademoiselle Rozaliju Tausi, 
biskupovu sinovicu. Tek po običaju onoga vre¬ 
mena, netko je mogao biti mržen na biskupskoj 
stolici, a da mu se nitko ne usudi prigovarati; netko 
je mogao biti plaćenik Požuna ili Beča, ali se šu- 
tilo, jer je bilo vrlo malo hrvatskih plemića, koji 
nisu imali kakvih veza u Beču ili Požunu; netko 
je mogao mrziti Tausia, ali se biskupu morao kla¬ 
njati, Tausi je znao, da ga u Zagrebu ne vole, ali 
se malo brinuo za to neraspoloženje. Bavio se po¬ 
litikom u korist madžarskog upliva u Zagrebu i 
trgovao je, trgovao svinjama, žitom, sijenom i 
marvom... 

Gomilao je bogatstvo, 

I što je više nagomilavao bogatstva, to je ma¬ 
demoiselle Rozalija imala više mogućnosti, da 
doista postane grofica, A Tausiu je bilo mnogo 
stalo do toga: kao svakom plebejcu koji se može 
nesmetano kretati u rangovima plemstva. Svo¬ 
jom presvijetlom milošću obasuo je grofa Josipa 
Keglevića, sina Aleksandrova, koji je preko svojih 
veza gotovo oborio njegovo imenovanje zagre¬ 
bačkim biskupom! 

Čovjek, naročito ako je visoki crkveni dosto¬ 
janstvenik, mora biti milostiv, 

Isus Krist je dao najbolji primjer zato: Ako te 
netko udari kamenom, vrati mu hljebom. 

Kriv je Aleksandar Keglević: Josip je nedužan, 

A što se tiče ostalih Keglevića, , , valja dobro 
promisliti! 

NA PUTU, 

Grofica Teodora Keglević, njena kći Ivana, Je- 
lačić i von Hubert stigoše u Karlovac oko podne. 
To je bila treća etapa njihova puta, treća i po¬ 
sljednja. Još tri sata vožnje i oni će stići u Brlog. 

U Karlovcu su odsjeli na par sati kod Jelači- 
ćevih poznanika — u kući jednog višeg oficira — 
koji su bili sretni, da mogu počastiti sestru gene¬ 
rala Petazzia. 

Cijelim putem grofica bijaše neraspoložena: 
stalno kukaše. Ivana se pitala; Zašto se majka 
osjeća toliko nesretna? Zar je njenoj nesreći jedini 
razloig Julijeva ljubav? To nije moguće! Mora da 
ima nečeg važnijega u ovome, što ne dokučujem, 


mora biti nečeg strašnijeg od jedne obične ljubavi. 
Kočija je drndala i poskakivala neravnim putem, 
a starica je, neraspoložena, bolno uzdisala. Drn- 
danje kola, dosadni jesenji pejsaž, staričini uzdi¬ 
saji, monotono podvikivanje kočijaša, pucketanje 
biča, hrzanje konja, sve to djelovaše na djevojku 
nekako sumorno; osjećala je veliku potrebu sna. 
I znala se nasloniti na majčino rame, počeo bi do¬ 
laziti san... ali, da, kotač upadne u kakvu lokvu, 
kola zaškripe, drmnu i ona se opet razbudi. Za- 
vidjela je kapetanima, koji su jašili sad pred nji¬ 
ma, sad iza njih, ili su opet u otmenom kasu pra¬ 
tili njihovu zatvorenu kočiju. 

Pred Karlovcem je kapetan Jelačić samo pitao: 

— Jeste li zato, da se odmorimo ili da samo 
izmijenimo konje? 

Ivana, ne čekajući majčin odgovor, ma da je 
pitanje bilo upravljeno samo njoj, reče: 

— Odmorit ćemo se. 

I majka potvrdi: 

— Da. 

Bijaše zlovoljna. 

Jelačić je podbo konja i odjašio do kapetana 
von Huberta, na čijem se-lijepom licu odražavahu 
dosada i umor. 

— Čudne su žene, kad putuju — reče drugu. 

— I dosadne i ružne — odgovori Hubert. 

No, no, ružne! Za Ivanu se ne može reći, da 
je ružna. 

Nju nisam ni mislio . .. stara je upravo očajno 
dosadna ... 

— A koja baba nije dosadna? 

Imate pravo. Sve su dosadne. I baš u tome 
leži tragika. Svima je djevojkama suđeno da po¬ 
stanu babe... 

— U-u-u-, alaj ste postali pesimista ... i na vas 
djeluje put kao i na njih! 

— Naravski. .. ovakav put. . . blato . .. jame... 
onda, svaki vrag na putu. Zar je to put? Ovdje 
čovjek ne smije jašiti rasnoga konja, jer bi ga mo¬ 
gao upropastiti.. . Hrvatska! Hrvatska! Gospo¬ 
dine kapetane, dajem vam poštenu riječ, da su 
naši putovi ljepši.. . 

Vjerujem, poznam ih — odgovori Jelačić — 
ali i vi možete znati, da su ovim traljavim pute- 
vima jašili naši banovi. 

Ban . .. ban .. . ban ! ! — Ijutito će Nijemac 
što je to ban? Stalno slušam o banu, a meni se čini, 
da je on samo posrednik između jedne naše po¬ 
krajine i onih, koji njom upravljaju iz Beča ... 

Loše su vas uputili — reče Jelačić dosta 
mirno, ma da je u grudima osjetio uzbuđenost — 
jer mi Hrvati, — koji smo prije osam stoljeća izgu¬ 
bili kraljeve naše krvi, gledamo u banu, ma kakav 
bio, nosioca jedne svijetle tradicije, koja nas odr¬ 
žava na okupu, koja nas krijepi, i ban može biti 
tuđi sluga, može biti budala i neprijatelj naroda, 
Nijemac ib Madžar, ali mi ipak u njemu vidimo 
mrvu onoga, što je bilo . . . 

I Jelačić pogleda kapetana. ‘ 

Von Hubert se malo zamisli i upita: 

— Mrva onoga, što je bilo ... a što je to bilo? 

Čudim se, da tako slabo poznate historiju. 
Vi ćete već osjetiti, što je to bilo... to stranci 
osjete u Hrvatskoj ! 

— Osjetiti — ispravi ga Hubert — htjedoste 
reći naučiti... 


— I jedno i drugo. 

Kapetani su jašili jedan uz drugoga. Iza njih su 
lijeno drndala kola. 

Kad su projašili jedan zavijutak, pred putni¬ 
cima se pojavi Ozalj-grad. 

Jelačić ga pokaže prstom i reče : 

I ovo je mrva onoga, što je nekoć bilo ! 

— Često sam gledao ovaj grad. . . Kome pri¬ 
pada ? — upita von Hubert. 

Kome pripada, nije važno; važnije je: kome 
pripadaše ? 

— Vi to znate .. . poučite me ... — reče Nije¬ 
mac zlobno. 

— Ovo bijaše grad bana Petra Zrinskog. 

— A . . . tako . . . Petar Zrinski.. . Petar .. . 
da to nije onaj veleizdajnik ? 

Jelačić se namršti. 

— Zašto kažete veleizdajnik ? 

— On je izdao cara. On i Nadaždy. Hrvat i 
Mađar. A što je car mogao učiniti u svoju obra¬ 
nu ? Pogubiti nevjernike ,.. to je i učinjeno. 

Sto đa mu odgovori ? Nisu samo stranci kao 
Hubert odobravali smaknuće Zrinskoga i Franko- 
pana, ne, bilo je mnogo i domaćih sinova, naro¬ 
čito u svećenstvu, koji su tvrdili, da je krvopro¬ 
liće u Bečkom Novom Mjestu opravdano i da bi 
svaki monarh potvrdio smrtnu osudu protiv ova¬ 
kvih veleizdajnika. Kako je u ono doba Hrvat¬ 
skom vladala uz madžarsku i njemačka samovolja 
i kako je Jelačić poznao sve opasnosti od zauzi¬ 
manja za hrvatske velikaše, koji su, po njegovu 
uvjerenju — to je bilo uvjerenje manjine među 
plemićima — žrtve careva straha pred slogom 
velikaša, stisnuo je samo zube i zašutio. Nije htio 
braniti bana Petra, čiji grad im je stršio pred 
očima kao spomenik negdašnje slave. Ali da ne 
bi pokazao svoju nemoć, Jelačić reče: 

— Veleizdajnici ili ne . . . to sada nije važno, 
o tome će budućnost reći svoju riječ, ali je zanim¬ 
ljivo, kako se postupalo s imanjima ubijenih. Po 
nalogu samoga kralja Leopolda I. karlovački ge¬ 
neral Herbert Herbertstein zauzeo je uz Ozalj i 
ostala imanja kneza Petra Zrinskog, među njima 
i Brlog. U brloškom arhivu — možete ga vidjeti 
— stoji, da su carevi ljudi opljačkali imanja .. . 

— Naravski, imetak se neprijatelja pljačka ! 

Jelačić bi najradije sabljom presjekao pogani 
jezik njemačkog oficira tu na putu, u sjeni Ozlja . .. 
Ali, čemu da prolijeva krv ? Da to učini ovdje 
pred očima kočijaša, milostive gospoje grofinje 
Keglević, učinio bi glupost : upropastio bi sebe. 
A zašto baš da kažnjava stranca, koji je odgojen 

U mržnji za sve, što je hrvatsko, kad ima i plemića 
Hrvata, koji isto tako misle o banu Petru Zrin- 
skom ? 

— Vi mislite, da se uvijek mora pljačkati ime¬ 
tak neprijateljev ? Mi Hrvati ne mislimo tako, 
ma da i naši vojnici, na to su ih naučili Nijemci 
oficiri, hoće da pljačkaju kao pravi gusari. Rat 
je rat, shvaćam, ali kad se nekome sudi, onda se 
ne upropaštava i njegova obitelj... Po tome, što 
je sam car dao nalog, da se imanja Zrinskog i 
Frankopana zauzmu, izgleda, da se inače moćni 
car bojao sloge velikaša. Konačno, Petar Zrinski 
je bio ban i nije se smjelo dopustiti njemačkim 
oficirima pljačkanje ... 

— Gospodine kapetane — ozbiljno će von 
Hubert — vi netaktično napadate njemačke ofi¬ 
cire. Sigurno zaboravljate ... 

— Ne, ne zaboravljam tko ste, bože sačuvaj, 
samo mi izgleda, da baš vi ne vodite računa o 
tome, tko sam ja — još ozbiljnije primjeti Jelačić. 

__ Hoću da završim razgovor o onome, što vas 

tako smeta s jednim malim citatom. Htio bih 
vam dokazati, da mi Hrvati opravdano mislimo, 
da je učinjena nepravda hrvatskim velikašima 30. 
travnja 1671., ali to mi ne bi uspjelo u ovom času. 
Možda će uspjeti mojoj unučadi uvjeriti vašu unu¬ 
čad. Možda. To sada nije važno. Važno je ipak, 
da je Frankopan umro kao svetac, hrabro i dozi¬ 
vajući Isusa u pomoć, a Zrinski je, prije same 
smrti, napisao svojoj ženi pismo, čiji nam sadržaj 
nije poznat, ali mu znamo naslov. On je ovako 
adresirao to posljednje pismo ; Moje nadragše go¬ 
spe, hižne tovarušice, za sada udove, gospe Annae 
Catharinae grofinae Zrinske. Ova se adresa pre¬ 
nosi među jednim dijelom plemstva već devedeset 
godina za dokaz vjernosti onoga, kome je krvnik 
dvaput zasjekao vrat. Kao što je bio nježan pre¬ 
ma svojoj ženi, tako je bio nježan prema svome 
narodu. To je sve, što vam mogu reći. Ima još 
mnogo toga, vrlo mnogo, ali ostavimo neka o tom 
raspravljaju naša djeca. Možda će ona o tome 
hladnije rasuđivati. 

— Tu nema šta raspravljati, gospodine kape¬ 
tane, ne, nema, tu se može jedino uglaviti oprav¬ 
danost povjeravanja vojne službe u onim kraje¬ 
vima samo Nijemcima, koji su baš u doba nevjere 
hrvatskih velikaša, govorili : »Es Tebe Leopold ! 
Lang lebe unser Kaiser !« I ja vam opet velim : 
»Živila carica !« Samo je to pravedno. Sve ostalo 
je izdaja, koja se kažnjava. 

Jelačić je, crven od jada, podbo konja i poju¬ 
rio, a za njim von Hubert. Kočija, u kojoj se do¬ 


sađivala mati i kći, drndala je iza njih, drndala 
dosadno traljavim putem . .. 

Ozalj-grad postaje sve bliži i veći. 


Grofica Teodora Keglević i njena kćerka Ivana 
razgovarahu putem o Juliju Kegleviću, Ani Pc- 
tazzi, biskupu Tausiu i tu je Ivana, naivna i vječno 
nasmijana, mogla doznati razlog majčine brige i 
zlovolje. Ma da je vjerovala, da dugovi moraju 
ostavljati teške posljedice u jednome domaćinstvu 
ona ipak nije mogla shvatiti, da bi zbog dugova 
njegova preuzvišenost biskup mogao odbiti svoj 
pristanak na brak Julija i Ane. Konačno, ako se 
protivi jedan biskup, ne će se protiviti drugi ne¬ 
gdje u Madžarskoj, a možda bi bilo moguće pla¬ 
titi kaptolski dug Aninim mirazom. I djevojka je 
pitala majku : 

— Zar se ne bi mogao platiti dug ? 

— Čime ? 

— Aninim mirazom. 

— Bi, to bi se moglo učiniti ; ali ni poslije toga 
biskup ne bi dao pristanak na brak ! 

I starica je pričala cijelu historiju svađe između 
Tausia i Keglevića — zbog Krčelića. 

Sve to nije Ivani izgledalo važno, sve je to bilo 
za nju premalo ozbiljno i tragično, a da bi moglo 
porušiti ljubav Julija, kog je volila, i Ane, koju je 
ljubila kao rođenu sestru. 

I dok su kola drndala, ona je razmišljala o ne¬ 
srećama, koje neočekivano dave jednu živu 
ljubav. 

Dvoje se voli: Julije i Ana. 

I hoće se uzeti : vole se, zato se i žele. I zbog 
toga se uzimaju. 

Slome sav otpor : uvjere djevojčina oca, da je 
njihov brak potreba. Uvjere njegovu majku, da je 
taj brak opravdan. 

Raščiste sve između sebe : on, pričanjem svo¬ 
jih avantura, ona razgolićenjem srca. 

Sada traže blagoslov od biskupa. 

Biskup veli: ne — i stvara dvije obitelji ne¬ 
sretnika ! 

Biskup veli : ne — i trga kao krvoločna živo¬ 
tinja dva mlada srca. 

A zašto ? 

Zbog duga ! Neka djeca ispaštavaju roditeljske 
lakoumnosti ! 

Drndaju kola, točkovi treskaju po traljavu putu 
i u svakom tresku Ivana čuje po neku kratku re¬ 
čenicu o nesreći i ljudima, koji stvaraju nesreće. 
Usput ostaje žuti pejsaž i već se u zraku osjeća 
blizina građa, pred kolima negdje jaše oficiri, koje 




213 


Godina 1. 


VIJENAC 


Knjiga IL, 7. 


Ivana ne vidi, i na boku sjedi kočijaš, koji mirno 
gleda konjske repove. Točko vi treskaju i kaljava 
voda prska; Noću je padala kiša. Padala je kiša 
do samoga jutra. Kad su krenuli za Karlovac, 
zrak je bio pun magle. S lijeve i desne strane 
ostaju šikare, šume i luzi ; oglašuju se ptice i sa¬ 
mo se na časove čuje njihovo cvrkutanje: kad 
konji idu korakom. Čim kočijaš zvizne bičem — 
konji trzaju ušima i potrče vijugavom cestom i toč- 
kovi droncaju staru grofovsku kočiju. Od te vož¬ 
nje boli glava i rebra budu modra. 

Vrijeme nije mutno. Oblaci jure nebom i na 
mahove zaklanjaju sunce, s polja i šume diže se 
vlaga, ali vrijeme nije mutno. Boja lišća, žutog u 
svim nuancama, napunja atmosferu bolećivim 
svijetlom. 

Ma da se pokazuje sunce, ipak je dosta hladno: 
iz konjskih nozdrva suklja para i gubi se u sve 
rjeđim kolutima. 


Krajina je prije vesela nego tužna, a ipak je 
Ivani drago, što će se u Karlovcu moći odmoriti. 
Protegnuti će noge, zijevnuti, pojesti nešto toplo, 
napiti se svježe, bunarske vođe, oprati lice i ruke, 
dahnuti; kočija je dosadna. Naročito u majčinu 
društvu. 

Putnici se u Karlovcu zadržaše oko jedan sat. 
Trebalo je krenuti prema Brlogu što ranije, da se 
stigne prije mrke noći. 

U mraku je putovanje neugodno i opasno. Nje¬ 
mački su vojnici dočekivali putnike i pljačkali sve 
bez razlike : trgovce, svećenike i plemiće. 

Žene su bile izvrgnute i opasnosti, da budu si¬ 
lovane ; pijani se vojnici nisu osvrtali na godine. 
Grofica Keglević je znala, da im se ništa ne može 
desiti u društvu oficira, ali je ipak zahtijevala, da 
ne gube odviše. vremena na odmaranje. 

I zato je kočijaš, putem od Karlovca do Brloga, 
čestoput zviznuo bičem iznad konjskih glava. 

(Nastavit će se.) 


JA LJUBIT ĆU TE , . . 

J A ljubit ću te, kada žarko sunce 
Istočnog neba svoj prolije sjaj. 

Pozlati doli, gori i vrhunce 
I šarno cv'jeće, što ga nosi maj. 

Ja ljubit ću te. 

Ja ljubit ću te duge dane ljeta 
U tvom ću srcu tražit mojem spas 
I onda kada sudbina prokleta 
Sa ovog sv’jeta zav’jek zbriše nas 
Ja ljubit ću te. 

Jaša Zelić. 


IL SIGNOR IO 


Pripovijest o sebičnom čovjeku. — Napisao S. FARINA. 


Preveo Zlatko TERKOVIĆ. 



ROFESOR uzima potvrdu naoko veoma 
^ ravnodušno, no srce mu udara, kao da 
grli djevojku svojih budućih sanja! 
Kakva je djevojka budućih misli i 
sanja gospodina Ja? 


Danas je srijeda; sutra će »Secolo« raznijeti Mar- 
cantonijev poziv na ženidbu po gradu, po okolici, 
po vilama ; jedan će broj pasti pred oči kakvoj 
ljepotici, koja zamišljeno sanjari i čeka. Marcan- 
tonio opaža, i ako je na utakmicu pozvao i udo¬ 
vice oko tridesetak, da mu njegova fantazija đo- 


slije nije dočaravala nego djevojčice oko dvadesete 
i osamnaeste. Marcantonio se još jednoć gleda u 
zrcalo i preza pred vlastitom smionošću. Misli u 
sebi : ako se jedna djevojka od osamnaest godina 
zadovolji njime, dokazat će, da je djevojka zdrava 
razbora. 

»Pa što su rekli u agenciji ?« pita profesor 
obraćajući se opet sluškinji, 

»Smijali su se u bradu.« 

Čini se, da bi se i Ana Marija rado u nešto na¬ 
smijala — ali ostaje i preozbiljna. 


i 

V, 

FAZE I KATASTROFA- 

Preskočimo jednu dugu večer, jednu besnenu 
noć. 

Počinje jedan četvrtak bez konca i kraja, 
vječan. 

Danas je Marcantonio Abate slobodan; po¬ 
čevši od jutra zbacio je sa sebe neugodni teret 
školske filozofije, što ga u druge dane sedmice 
mora da nosi u dvije gimnazije, na veliku žalost 
svojih učenika; današnja ga sloboda toliko raduje, 
da se i sam počinje osjećati kao jedan od njego¬ 
vih učenika. Izlazi napolje, ide šetati i svakim 
se korakom sve više udaljuje od metafizike. Do¬ 
lazi u javni perivoj i njegovu šumicu. Tamo već 
stoji njegov stari prijatelj i napastuje svoje bli¬ 
žnje, 

»Dobar dan!« 

»Tisuću ovakovih dana«, odgovara prosjak i 
zlobno se smiješi, 

»Tisuću je premalo. Zaželi mi ih barem deset 
tisuća, ako misliš, da sam sretan ; ali varaš se,« 

»Vaše se gospodstvo pomladilo,« 

»Zbilja ?« 

»Vašem je gospodstvu danas četrdeset godina. 
Jedva sam vas vidio, kako dolazite iza ugla, rekao 
sam : profesor ima danas četrdeset godina, — 
Kamo je metnuo onih drugih deset?« 

Marcantoniju laska ta opaska i ne može, da se 
uvrijedi, 

A drugi nastavlja sa sve većom zlobom : 

»Što hoće da učini s onih drugih deset ? pitam 
se ja. 

Profesor se ogleda ; nestalo je metafizike i 
etike, nitko ga ne vidi i on se nasmije. Spopada 
ga napast, koje dosada nikada nije osjetio : da 
svom starom prijatelju dade milostinju ; no on joj 
odolijeva radi časti, 

»Dobru sreću I« govori i udaljuje se poskaku¬ 
jući, 

»Deset tisuća ovakovih dana!« ponavlja za njim 
starac, pa ide i on, šepajući ususret jednoj staroj 
gospođi, koja prolazi susjednom alejom, te je već 
segnula rukom u džep, 

Marcantonio se žuri putem, koji vodi k njego¬ 
voj sreći ; susreće jednoga druga, kojemu se ugiba, 
susreće jednog učenika, koji se ugiba njemu, do¬ 
lazi u gostionicu prije no što je vrijeme ručku. Ne 
mari, jesti će sam ; čovjek treba da bude sam sebi 
dovoljno društvo, pogotovu kod stola. 

Jede, zatim čita neke novine, koje nisu »Se- 
colo«, U to dolaze i mlađi časnici, a njega za¬ 
bavlja veselje, kojim oni vješaju svoje sablje na 


klinčanicu, puštajući im dug remen, tako da uda¬ 
raju najprije o pod, onda o stijenu. 

Marcantonio osjeća u sebi neku novu silu, ne¬ 
što, što nije entuzijazam, ni bezbrižnost i odvaž¬ 
nost, nego je nalik pomalo na sve to. Svaki čas 
spušta novine, pa u nesuvisli i rasijani razgovor 
mladih časnika ubacuje po koju riječ, sjajnu, dobro 
odabranu, koja ispunja čuđenjem njegove drugove 
za stolom tako, da svaki čas uzvikuju b r a v o ! ili 
bravissimo ! 

Da mu prođe vrijeme, predlaže igru šaha ili do¬ 
mina, pa makar i biljara ; »Danas nemam škole«, 
veli kao za ispriku, no časnicima ne treba isprike; 
oni su sretni, što se gospodin profesor udostojao 
jednoć da iziđe iz svoje melankolične učenosti, pa 
se s njima malo pobiljari kao kakav student, Mar¬ 
cantonio je nekada bio izvrstan igrač ; okušava 
mnogo štapova prije nego se odluči za jedan; 
onda počne igru i dobije je ; njegovi protivnici 
čine sve, da nadvladaju njegovu skromnost, no 
profesor pobjeđuje čedno i govori, da mora zahva¬ 
liti sreći u igri ; onda zatraži od konobara cigaru, 
i odmah mu spremni časnici nude pet, — Hvala, 
hvala , ,, on ne puši Cigare cavour ; prima ko¬ 
načno jednu virginiju od gospodina potporučnika, 
koju mu pripaljuje gospodin potporučnik, a on za¬ 
hvaljuje svima. 

Profesor još nikada nije bio tako Ijubezan, 

Konačno Marcantonio izlazi iz gostionice di¬ 
meći iz svoje virginije — a jedan fakinčić, kojega 
je sigurno poslala sudbina, nudi mu »Secolo«, koji 
je upravo taj čas izašao. Gospođin Ja kupi novine, 
okrene četvrtu stranu i odmah ugleda oglas: Že¬ 
nidba, 

Svega drugoga nestane ; turi novine u džep i 
pogleda oko sebe. Osjeća se slabim, ne zna ni 
sam zašto. 

Njegova se virginija ugasila. 

* 

Ne će biti sigurno radi toga, što je na četvrtoj 
stranici suradnja Marcantonijeva, a ne će biti ni 
radi velikog događaja na Porta Temaglia — zašto 
dakle, bog bi znao, ali stoji, da je »Secolo« danas 
imao silnu prođu ; prodavači su nicali iza svakog 
ugla, radoznali su ih ljudi zaustavljali, a ulicama 
se vidjelo daleko više prolaznika, sakritih sa ras¬ 
tvorenim »Secolom«, nego obično, 

I Marcantonio jedva čeka, da pročita svoju 
prozu. Kad na posljetku može da se zatvori u svoju 
spavaonicu, pa da razastre novine po stolu i pro¬ 
čita : »Pozivna ž e n i đ b u«, s onim, što dalje 
slijedi, osjeća se posve zadovoljnim, kao da je već 

vidio svoju drugu ženu, koju mu je usud dosudio, 
pa mu se sviđa. Zaokruži očima po sobi i zaveze 
se u sanje. 

Ne će mijenjati sobe ! On se i ovaj stan već 
poznaju ; on se na nj privikao i dobro mu je u 
njemu ; spavaonica je dosta prostrana ; kroz nje¬ 
zin jedini prozor ulazi mnogo više kubičnih me¬ 
tara zraka, nego što je potrebito za dvojicu. Naj¬ 
više, ako dade promijeniti papirnate tapete i na¬ 
novo obojiti krevete : kupit će i još jedan umiva¬ 
onik, jer se s ovoga jednog već ne može da skine 
obruč, koji se uhvatio od vode, što se već toliko 
vremena u nj lijeva svakog jutra. Možda će još do¬ 
dati noćnu svjetiljku, koja bi mogla visjeti sa stropa 
usred sobe, a bila bi od crvenog ili modrog stakla, 
no izbor boje valjalo bi prepustiti zaručnici. Dru¬ 
gih promjena ne bi htio ; jedino ako bi zaručnica 
željela ... 

Sat kasnije već je u mislima bio čitavu kuću 
deset puta preokrenuo, a onda se očima i mišlju 
vratio skromnoj ložnici od orahovine, što je sta¬ 
jala pred njime i pozivu za ženidbu, što ga je bacio 
među mlade udovice i djevojke,,, naročito među 
djevojke. 

Čas se boji, da bi ovako erotičan naslov — Poziv 
na ženidbu što ga je pred oglas metnuo, samo 
da na nj svrati pozornost — mogao čitavoj stvari 
dati obilježje šale na štetu ozbiljnosti značenja ; 
čas opet laska sam sebi, da je s ove tri rječce dao 
djevojkama, dozrelima za ženidbu, jamstvo svoje 
vlastite vrijednosti. 

Kad će početi da dolijeću listovi za gospodina 
Ja ? Iz grada samoga sutra ; a iz pokrajine preko¬ 
sutra. No profesor ne će na poštu u petak, jer i 
ako filozof njegova kova ne mari za bapske praz- 
novjerice, ipak voli da posao, kao što je ženidba, 
započne u jedan dan, koji se općenito smatra ne¬ 
dužnim. Ići će dakle na poštu u subotu. 

No sutradan prevlada ga nestrpljivost; profe¬ 
sor nije ni najmanje praznovjeran ; s druge strane, 
bolje je, da ga činovnik, koji dijeli listove, upozna 
još danas kao gospodina Ja. 

Sve do Piazza del Duomo stvar mu se čini skroz 
nedužnom ; ulazeći međutim u ulicu Rastrelli, 
koja vođi k poštanskom uredu, Marcantonio se 
malo smućuje, a došavši na poštu, sasvim mu je 
nestalo hrabrosti. Gledajući iz daljine činovnika, 
kako se vrti među svojim pregracima kao u ka¬ 
kvoj krletci, čini mu se, da je njegovo lice tako 
nekako, kao da pročitavši jučerašnji »Secolo« ne 
čeka čitavo jutro ništa drugo, nego da osobno upo- 
zna gospodina Ja. 

Marcantonio stoji već dobrano dugo na vratima 


pošte i opaža, kako ga radoznalo promatraju svi 
oni, koji su ga vidjeli, kad su unilazili u poštu, a 
sada ga, pošto su već obavili svoj posao i izišli na¬ 
polje, nalaze na istome mjestu. Okrene se, kroz 
rešetku sučelice sebi vidi opet činovnika za li¬ 
stove poste restante, kako se i dalje vrti po svojoj 
krletci. Sad ga je već sigurno primijetio, pa mu je, 
nema sumnje, upala u oči njegova neodlučnost ; 
ako još ostane na vratima, samo će pogoršati stvar, 
dat će mu vremena, da ga još bolje upozna, postat 
će glasoviti nezaboravni gospodin Ja ulice i pripo¬ 
vijetke za djecu. 

Odvažna odluka — i Marcantonio stupa ravno 
k odjelu za poste restante listove. No brz i prodi- 
ran pogled iz krletke dovodi ga sasvim u zabunu, 
napunja ga strahom ; ovaj nesretni činovnik ima 
za lijevim uhom gušće pero, kao da mu je iz glave 
izraslo, ima nos (htjedosmo skoro kazati kljun) i , 
način gledanja ozdo gore, na koji Marcantonio nije 
nikako pripravan, pa ga zbunjuje. Jednim ko¬ 
rakom preko dvorane nađe se profesor kod fatal¬ 
nog prozorčića. 

»Ima li što za profesora Marcantonija Abata ?« 
upita tek da nešto kaže. 

Casak šutnje ; za to vrijeme nastoji profesor 
da prikupi svu svoju snagu, ali se ne može otresti 
pomisli, da je još više pogoršao stvar, jer se otkrio 
činovniku rekavši mu svoje ime, prezime i zani¬ 
manje ; doskora objavi glas iz krletke : 

»Ništa za Abata.« 

Stara je krjepost junaštvo : stara, ali vječna. 
Divimo se gospodinu Ja, koji stoji pred prozor- 
čićem, okom u oko sa činovnikom savinutog nosa 
i gušćim perom iza uha. 

»Doći će ...«, počinje profesor, — no jedan po¬ 
gled njegova protivnika i on je nemoćan i bez 
riječi. 

»Na službu«, govori pernati zmaj i baca u pre¬ 
tinac jedan svojeglavi list, koji nikako ne će da 
se pokori. 

»Doći će«, nastavlja profesor mrtvim glasom, 
»doći će možda listovi poste restante za profesora 
Marcantonija Abata... budite tako Ijubezni, te 
mi ih pošaljite u stan.« 

»Kamo ?« pita činovnik i trgajući gušće pero 
iza uha sprema se, da zapiše naslov u nekakvu 
knjižurinu. 

I Marcantonio mora da lijepo kaže ulicu, broj 
kuće, kat i vrata svoga stana. Može li se još što 
učiniti, da čovjek sam sebi podreže ruke ? Ne mo¬ 
že; Gospodin je Ja izveo čitavu operaciju i dobro 
uiu je pošla za rukom. 

Sad može mirno kući. 

Marcantonio je poslao na poštu čovjeka, koji je 
sigurno došao na svijet zato, da bude uzornim glas¬ 
nikom u ovoj pripovijesti. 

Vratar Battista ne zna čitati, ali se rado gradi 
kao da znade koliko i svaki drugi ; kad se nađe 
licem u lice s ispisanim komadom papira, najprije 
ga gleda strogo, onda se smiješi, a čim može, dis¬ 
kretno se udaljuje. 

Budući da nije mogao umaknuti ceduljici, na 
kojoj je profesor zapisao »Gospodin Ja, poste re- 
stante«, Battista ju je spremio u svoj džep, saslušao 
sve usmene instrukcije i potrčao veoma smućen 
na poštu. 

Poslije jednog sata vratio se sa pobjedničkim 
smiješkom pružajući Gospodinu Ja ceduljicu s rije¬ 
čima : 

»Ništa za Gospodina Ja.« 

Marcantonio pocrveni, jer mu se čini, da je Bat¬ 
tista mogao dati ceduljicu kakvom svom pouzda¬ 
nom prijatelju, da mu ju pročita, no tješi se, da na 
koncu konca baš nije tako lako odgonenuti nje¬ 
govu spletku. A što se tiče šutnje njegovih pre- 
tendentkinja, još se ne uzrujava — ako ćemo pra¬ 
vo, on se i odviše požurio tražeći odgovor. 

U nedjelju je opet u »Secolu« osvanuo Poziv 
na ženidbu, a u ponedjeljak je opet Battista letio 
na poštu. 

Gospodin Ja čeka povratak glasnika, pa će 
ostati miran i zadovoljan, dogodilo se, što mu 
drago. Da sam sebe uvjeri, kako se još ničemu ne 
nada, ponavlja u sebi svaki čas : »Previše je rano: 
oglasi na četvrtoj stranici donose plod koji put i 
poslije nekoliko mjeseci. —• Ja mogu čekati.« 

No kad se Battista vraća praznih ruku, uviđa 
Marcantonio jednim pogledom labavost ljudskih 
odluka i uvjerava se, da mu nije pošlo za rukom, 
da prevari sama sebe. 

Sutradan, vrativši se iz škole, opažao je Mar¬ 
cantonio, Abate, kako se Battista šulja za njim, 
pun neke tajanstvenosti. 

»Kazali ste mi, da ih ne pokazujem nikome«, 
govori vrijedni vratar, »i ja sam ih evo sve spremio 
ovdje.« 

Kod tih riječi pokaže na unutarnji džep svoga 
kaputa. Oh, kako je zakucalo staro srce gospo¬ 
dina Ja ! 

Umiri se, Marcantonio«, govori sam sebi. »Sli¬ 
jedi me«, govori Battisti ; ali gotovo da nema to¬ 
liko snage, da se uspne stepenicama, jer se na nj 
spustila teška ruka sudbine. 

»Daj amo«, reče onda gospodin Ja ; i Battisti 
mu preda tri lista i jedne novine, 


Profesor još jednoć naloži najdublju šutnju svo¬ 
me skoroteči, dade mu čestitu napojnicu, — onda 
malo stane, da prikupi daha ; zatim se filozofskim 
mirom popne stepenicama, uđe u sobu, ne žureći 
se, odloži na stolić u spavaonici tri lista i novine. 
Zatvori vrata, a otvori prozor . .. 

»Umiri se, Marcantonio !...« 

Evo ga sama u njegovu haremu. 

* 

Tri lista i novine imaju sasvim istu adresu, bez 
ikakve varijacije ; Gospodin J. A., poste restante, 
Milano. 

Ali pismo je različito. 

Prvi list, kojega je Marcantonio otvorio, pisan 
je velikom štedljivošću riječi ; evo ga : 

»Ja sam mlađa, lijepa i bogata ; — ne mogu da 
trpim glupane, koji mi udvaraju. Otkrijte, tko ste, 
ako ste uvjereni, da me zaslužujete ; ako me do¬ 
ista zasužujete, uzet ću vas. Da se znadete rav¬ 
nati, ne marite dolaziti, ako vam je šezdeset go¬ 
dina, ako nosite vlasulju ili umjetne zube, ako ste 
gluhi, grbavi ili kljasti. Na sve će drugo Virginija 
zatvoriti jedno oko. Pišite na adresu Virginija Mal- 
visi, posterestante, Milano«. 

Marcantorio se malo ukočio, promatrajući ove 
odvažne riječi; osjeća se nekako malodušnim, a 
da ni sam ne zna, zašto; možda netko, kome on 
sada još ne će da dade pravo, počinje da mu go¬ 
vori, da je Virginija predaleko od njega ili pre¬ 
više luda. No onda se strese, pa pogledavši brzo 
otvoreni list, zatim dva još ne otvorena i mnogo 
drugih, koji u taj čas još leže na dnu poštanskih 
škrabica, usklikne veselo i dohvati novine. 

To je »Secolo« od jučer. Na prvoj stranici na¬ 
crtana je ruka crvenom olovkom; prst joj se pro¬ 
dužuje na drugu stranu, gdje opet isto takova 
ruka, crtana istom crvenom olovkom pokazuje na 
treću, a s ove treća ruka na četvrtu stranu, gdje se 
nalaze mali oglasi. 

Na toj su četvrtoj stranici četiri ruke, koje 
ogromnim kažiprstima pokazuju na jedan o^las, 
koji je također označen crvenim okvirom. 

Ovaj oglas veli: 

»Gospođica od 22 godine, imućna, ne ružna, 
zdrava, mirne ćudi, udala bi se za udovca od kojih 
pedeset godina. Ponude na gospodju X, Y, Z. Mi¬ 
lano.« 

Marcantorio čita nekoliko puta ovaj oglas, pa 
ga još ne može da razumije, tako da se mora glasno 
upitati: što to znači? 

Znači očito, da u Milanu ima gospođica od 22 
godine, koja je čitala Poziv na ženidbu gospodina 

Ja, pa je voljna, da ga uzme, samo ako se gospo¬ 
din Ja bude sviđao njoj i ona njemu; no ona ne će 
da učmi prvi korak, ne smatra dostojnim, da se 
ponudi ,nego hoće da bude ona tražena. U stvari, 
ništa zlo, naprotiv, vrsta sramežljivosti, koju Mar- 
cantorio cijeni; samo, iz svega toga ne će biti ni¬ 
šta. Ta šta bi se moglo reći za pauka, koji bi dao, 
da ga u vlastitoj njegovoj mreži uhvati drugi pauk? 
Ili, što da se reče mravojedu, koji nespretno upada 
u sipicu, koju je postavio njegov drug? Gospođa 
X, Y, Z, može da je izvrsna partija, no budući da 
ne fah udavača, kako se vidi, samo ako si čovjek 
dade truda, da ih potraži, bio bi Marcantorio ve¬ 
lika luda, kad bi izabrao baš onu, koja se daje, kao 
da mu iskazuje veliku milost. 


Ostaju na stolu još dva lista. U jednome molio 
se gospodin Ja, da pošalje svoju sliku jednoj ne- 
znanki, koju rese sve vrline ovoga svijeta: ona će 
se onda odlučiti; drugi list preporučuje gospodinu 
Ja, da večeras, prije devet sati, nefaljeno dođe na 
galeriju kavane Biffi; neka gleda svakako da sje¬ 
dne za stolić sučelice vratima oktogona, a na sebi 
mora imati bijelu kravatu i crven cvijet u zapućku. 
Tako zeh jedna gospođa, mlada i ne ružna, koja 
će sama biti obučena u crno, na grudima će imati 
kiticu cvijeća, a doći će u kavanu oko devet sati. 

No lukavf je gospodin Ja. 

Ne će nikome slati svoje slike, ne će u kavanu 
kravatom i crvenim cvijetom, da ne 
priušti veselja kakvim deranima, koji su ugovo- 
rili sastanak u kavani Biffi, 


Njegova fantazija, još razigrana, šeće od pla¬ 
šljive X, Y. Z. do lijepe i hirovite Virginije, ali ne 
može ni kod jedne od njih da se zaustavi. Kad bi 
sada, pod kaznom, da zauvijek ostane neženjom, 
morao svakako birati, Marcantorio, kao filozof, 
voho bi, da i dalje živi sam; no kad bi pod kaznom 
smrti morao birati odmah, a da ni jednu od njih 
pobliže ne upozna, što mislite, koju bi si od njih 
profesor filozofije radije naprtio na vrat? Ah! ne 

onu skromnu i sramežljivu, nego sigurno onu 
drugu. 


Gospođica Virginja upravo izazivlje čovjeka 
svojom drzovitošću; tja, čovjek, hoću reći žena, 
nije nikada tako samosvijesna, ako nije malo i li¬ 
jepa. Kakva li je negdje gospođica Virginija? Vi¬ 
soka, više vitka; ima crne oči, dvije velike obr- 
vice, koje naginju malo na smeđe, prebijele zube, 
koji ju sile na mahcijozan osmjeh; nos joj je si¬ 
gurno pariški, no može da bude i grčki. 

Naprotiv, gospođica X. Y. Z. je blijeda i bijela, 
ili ima rumeno zdravo lice pitomice kakvog za¬ 
voda — ova neizvjesnost malo je na njezinu štetu. 


Između ovih dviju figura izviruje svaki čas, ma 
da ju on postojano tjera, jedna treća — gospođa, 
odjevena u crno, s kiticom cvijeća na grudima; go¬ 
spođa, koja bi večeras oko devet sati imala da 
prekorači prag kavane Biffi, ako list, što ga je 
primio, nije zlobna šala kakvog nepromišljenog 
nesretnika. 

Ova crna haljina i kitica cvijeća neprestano pro¬ 
gone Gospodina Ja, koji mora da sam sebi nepre¬ 
stano ponavlja, da u kavanu Biffi ne će nikako ići. 

Međutim, što da radi? Kandidatkinje će čekati 
na odgovor ... »Neka čekaju« odlučuje u ’ sebi 
strogo Marcantorio. 

Čitav se dan učvršćivao u odluci, đa će odgo¬ 
voriti istom onda, kad primi još nekoliko ponuda, 
a u kavanu Biffi ne će nikako, pogotovu ne s bije¬ 
lom kravatom i crvenim cvijetom. No kad je uveče 
posao na svoju običnu šetnju po gradskim bede¬ 
mima, iznevjeriše mu se noge i ponesoše ga i protiv 
njegove volje u galeriju; ako još malo ne pripazi, 
odnijet će ga na mjesto, kamo apsolutno nikako 
ne ce da ide. No Marcantorio ne pazi, nego vadi 
sat i razmišlja: »Pa da i uđem, kakvo mi se zlo 
može dogoditi?« 

Istina; kakvo bi se zlo moglo dogoditi Marcan- 
toriju, da uđe u kavanu? Nema bijele kravate, u 
zapućku ne samo da nema crvenoga, nego uopće 
nikakvoga cvijeta; a kavana je puna ljudi. Osam 
je sati i pol. On sasvim/ lijepo može da sjedne u za¬ 
sjedu za jedan mali stolić iza ulaznih vrata; ako 
neznanka doista dođe, on će je svakako vidjeti, 
jer ipora proći ispred njega; ako su mu naprotiv 
htjeli učiniti kakvu psinu, nosit će troškove pri- 

u tim je mislima Marcantorio već unišao i sio 
za svoje opažačko mjesto. 

Čudnovato. Sada mu se, kad pravo promotri 
stvar, ne čini, da bi se moglo raditi o šali. Da se 
uvjeri, ogleda se malo oko sebe; neprimjetljivo 
ispituje lica svojih susjeda; sve sami nedužni ljudi, 
koji mirno piju svoje pivo, kao i on sam, ili srću 
sladoled. Kod nikojega stola ne može da zomijeti 
onu četicu derana, koji su mu bili utjerali toliki 
strah u kosti; eto, da sada dođe neznanka, on bi 
ju sasvim dobro vidio, ali ona njega ne bi mogla 
da primijeti. Šteta! 

Osam je i tri četvrta; u kavanu dolazi sve više 
svijeta; gospođa i gospođica dosta malo. Evo je¬ 
dne, u tamno crvenoj haljini: lijepa je, a na gru¬ 
dima nosi kiticu, cvijeća; evo još jedne u sivoj svili: 
ružna je, a ima i ona kiticu cvijeća na prsima! To 
je sada moda, a profesor filozofije nije toga znao. 

Ah! Evo je! Ona je! Srce ju je Gospodina Ja 
prepoznalo, pa žestoko udara — anđeoska sličica; 
divna plavojka; lice joj je bijelo i glatko, kao ne¬ 
tom rastvoreni cvijet magnolije, a oči, one oči 
nebeske modrine i tako velike; ima kiticu, kao i 
sve druge, a obučena je u crnu haljinu od nekakve 
prozirne tkanine,kojoj Marcantorio ne zna imena, 
no koja zaslužuje jedno, koje bi moglo da izrazi 
svu muškaračku zahvalnost za ono malo, što se 
kroza nju vidi i još više onoga, što se kroza nju 
naslućuje. 

Lijepa neznanka prolazi mimo i praveći se, kao 
da se ogleda za praznim stolićem sigurno traži Go¬ 
spodina Ja, koji se sakriva. Ah! Gospodin je Ja 
okrutno kažnjen za svoje nevjerovanje! Da okaje 
svoj grijeh i da popravi, što je skrivio, ja mislim, 
da bi Marcantorio svezao oko vrata makar i bijelu 
uzicu, a za crveni bi cvijet dao svoju mjesečnu 
plaću, da nije ... da nije, gledajući bolje, opazio, 
da plava gospođa nije sama, nego ju prati jedan 
gospodin, koji se vlada sasvim onako rastreseno i 
bezbrižno kao pravi muž; a iza njih dolaze, bez 
ikakvoga milosrđa za Marcantorijeve iluzije, druge 
dvije zrele, ružne matrone, obučene u crno, sa ne- 
izbježivom kiticom na grudima. No sukno, milo- 
stivije od sudbine, koje pokriva ove dvije starice, 
na sreću ne dopušta, da se išta vidi. 

Pol sata kasnije plaća Marcantorio svoje gorko 
pivo i odlazi. No još na ulazu mora da stane u kraj, 
kako bi pustio unutra još dvije gospođe, obučene u 
crno, sa kiticama na grudima. 

Sad Gospodin Ja znade; ove godine je u modi 
crno! 


Danas je Marcantorio veseo. Vraćajući se iz 
škole, gdje je tumačio Spinozin sistem, osjeća se 
pun nade i dobroga teka. Kod kuće ga čekaju ve¬ 
like i važne stvari; to on dobro znade; no zato ipak 
ne će nasusret raznim uzbuđenjima s praznim 
želucem. 

Stoga ide najprije u gostionicu, a odande istom 
kući. Na vratima stoji Battista. Dobar znak. Vratar 
izlazi nekoliko puta na ulicu i vraća se u kuću, 
dok se naprotiv profesor približava odmjerenim 
korakom. Kad je Marcantorio konačno na sigur¬ 
nom mjestu, vadi Battista iz džepa jedno pismo. 

Tolika tajanstvenost radi jednog pisma! Ali 
kakvo pismo! Jedva je Gospodin Ja razderao 
omot, uhvati ga drhtavica, da je morao stati na 
zaravanku stepenica. 

List je u svojoj jednostavnoj, sentimentalnoj 
formi glasio: 


»Još sam mlada, udovica i nesretna. Nemam na 
svijetu ništa drugo, nego svoje srce i svoju lijepu 
umjetnost. Zadaća je moga života, da živim za 
sreću čestita čovjeka. Stanujem u Turinskoj ulici, 
broj 60, drugi kat. Pitajte za gospođu Marinu, 
glumicu«. 

Marcantorio čita ovo nekoliko redaka četiri 
puta, onda ih tepajući ponavlja, na pamet i — još 
ne može, da ih dobro shvati. Hvata se rukama za 
glavu, gleda tupo preda se, onda šeće, ustavlja se, 
opet šeće — konačno se baca u krilo jednog stolca 
na kotačiće, koji od udarca leti sve do stijene, kao 
da se nečega jako prestrašio. 

Što znači sva ta uzbuđenost Gospodina Ja? 

Znači, da je u ono nekoliko redaka, što sada 
leži na zemlji, Gospodin Ja, prepoznao pismo 
svoje kćeri. 

VI. 

Iz ugla sobe, kamo ga je, služeći se jednim 
listom i jednim vulgarnim stolcem na kotačiće, 
bacila sudbina, gleda Marcantonio pod, koji mu se 
pričinja šahovskom daskom. 

Tu će on odigrati svoju veliku partiju. Protivnik 
je jak — Gospodin Ja to dobro znade, — a znade, 
da protiv njega, zaštićeni anonimnošću, igraju 
mnogi protivnici, ne jedan. Očinski osjećaj obitelj¬ 
ska čast, socijalni obziri, stoje poredani tamo preko, 
uza protivnu stijenu; oni su učinili prvi, okrutni 
potez, pa sad čekaju, da Gospodin Ja odgovori. 

Marcantonio malo oklijeva. Prije nego zaigra 
odlučnu igru, osjeća potrebu, da svome mnogostru¬ 
kom protivniku dobro pogleda u lice i da mu reče: 
»Ja dobro znam tvoju bit i suštinu; ti si besramno 
licumjerstvo i skrupuloznost, koja zbunjuje; ti si 
gladno klevetanje i zlorada sablazan. Veoma te je 
teško zadovoljiti; ipak se dešava koji put, ako si 
se naužila svoje žrtve, da se praviš, kao da si se 
umirila, otireš si oči i plješćeš rukama; ljudi te 
zovu samilošću ili slavom, već prema tome — no 
ja ti trgam s lica lažnu obrazinu i vičem ti u oči 
tvoje pravo ime: ti si javni opći egoizam. 

A sada vuci.« 

Već je vukao, i njegov je potez bio veoma lukav. 
Sad je na tebi red. Gospodine Ja! 

Serafina dakle živi! Kolike sigurnosti! Marcan¬ 
tonio nije- doduše nikada ni pomišljao na to, ^a je 
ona umrla ili da bi mogla umrijeti; ali ipak, dobiti 
ovako iznenada u ruke crno na bijelom izvjesnost, 
da doista živi, baš uistinu živi! 

(Nastavit će se) 

SPOMEN-CRKVA SA TOMISLAVOVIM DOMOM 
NA DUVANJSKOME POLJU. 

Na historijskome Duvanjskome polju, koje je bilo u 
doba vladanja (u X., XL i XIL v.) hrvatskih kraljeva narodne 
krvi — sastavni dio kraljevine Hrvatske, ponosno se diže 
po prošlosti svojioj važno mjesto Duvno (Županjac), koji je 
i danas kulturno žarište ubavoga toga polja. U tome staro¬ 
hrvatskome mjestu, koje se nekoć zvalo Dimno, a podiglo 
se na ruševinama velikoga rimskoga naselja, uščuvala se u 
tamošnjem narodu kroz vijekove tradicija o krunisanju 
kralja hrvatskoga u njihovu kraju. Na osnovi te tradicije 
i jedne bilješke popa Dukljanina prihvatiše hrvatski histo¬ 
ričari to vjekovno narodno vjerovanje kao činjenicu, da je 
Duvanjsko polje dotično Duvno ono mjesto, gdje se u pri¬ 
sutnosti sakupljenoga naroda krunisao prvi hrvatski kralj 
Tomislav. Žitelji bijeloga Duvna, koje se danas nalazi na 
teritoriju Bosne, kao čuvari te dragocjene tradicije, preu- 
zeše na se dužnost, da o hiljadugodišnjici hrvatske dr¬ 
žavnosti obnove uspomenu na taj za Hrvate važni histo¬ 
rijski događaj na taj način, što su odlučili u samome Duvnu 
podignuti spomen-crkvu, koja će biti poznome potomstvu 
vidljiv dokaz budne svijesti i ponosne kultumosti naroda 
hrvatskoga u vremenima, kad se ta crkva izgrađivala. 

Ova spomen-crkva bit će posvećena slavenskim apo¬ 
stolima Ćirilu i Metodu, a uz nju prislonit će se gostinjac, 
koji će nositi ime Tomislavovo. Akciju oko podignuća toga 
spomenika preuzeo je u ime svojih župljana otac Mijo Čuić, 
dekan i župnik duvanjski. živa agilnost Čuićeva i potpuno 
shvaćanje njegove patrijotske akcije, u svima krajevima, 
gdje Hrvati žive, omogućiše te će se ova ideja moći sasvi- 
jem realizovati, jer se već uz potrebiti novac skupio do¬ 
brovoljnim prinosima na samome gradilištu sav nužni ma¬ 
terijal, Kad je u proljeću ove godine držao fra Čuić u Za¬ 
grebu predavanje o Duvnu i Duvanjskom polju u «družbi Hr¬ 
vatskoga zmaja«, zagrijao je braću svoju u družbi te «braća 
hrvat. Zmaja« stvoriše zaključak, da tehnički rad oko po¬ 
dignuća preuzimlje družba u svoje ruke, pa je u tu svrhu 
izradio brat družbe prof. arhitekt S. Pothorski sve osnovne 
projekte, od kojih donosimo tri perspektivna prikaza u re¬ 
produkciji. Posao oko realizovanja ove ideje tako se brzo 
razvio, da je dne 2 %. kolovoza ove godine prof. Pothorski 
u prisutnosti izaslanika »braće hrv. Zmaja« iskolčio u Du¬ 
vnu na određenome gradilištu Duvanjsku baziliku, pa se od¬ 
mah počelo iskapanjem zemlje i obrađivanjem kamena za 
same temelje crkvi. Na dan Ćirila i Metoda 5. srpnja slije¬ 
deće godine (1924.) postavit će braća hrvatskoga Zmaja 
temeljni kamen samoj spomen-crkvi, a posvetit će ga me¬ 
tropolita hrvatske katoličke crkve nadbiskup zagrebački u 
prisutnosti sviju hrvatskih biskupa. Crkva će imati oblik 
bazilike s poprječnom lađom, nad kojom će se dizati splo- 
štena kuba (od 9 metara razmaka); uz lijevu poprječnu lađu 
prislanja! će se jednostavni romanski toranj. Crkva će 
cijela biti izgrađena iz klesanoga kamena, a bit će u stil¬ 


skom pogledu izvedena prema starohrvatskim spomenicima, 
koji se čuvaju u hrvatskome muzeju u Kninu, a sakupljeni 
su i iskopani među porušenim crkvenim spomenicima, što 
su ih posagradili hrvatski vladari narodne dinastije. Uz samu 
baziliku na njenu desnu pokrajnu lađu prislanja! će se 
jednokatni gostinjac (vidi reprodukciju), koji će se zvati 
»Tomislavljev dom«, a stvarat će zajedno sa crkvom arhi¬ 
tektonsku cjelinu. U gostinjcu bit će u prizemlju župni ured, 
stan župnika, čitaonica i knjižnica pa prostorije duvanjske 
seljačke zadruge. U I, katu nalazit će se 15 soba za strance 
i goste kao i za domaće svećenstvo. Na mjestu, gdje se 
ima podignuti taj narodni i crkveni spomenik, leže ostaci 
velikoga rimskoga hrama; sudeći po promjeru stupovlja, koje 
iznosi preko jednog metra, bit će dimenzije ovog antiknog 
hrama velike, tako tvrdi najbolji poznavalac naših antiknih 
spomenika nestor hrvat, arheologa Don Frane Bulić. 

Gradilište duvanjske bazilike leži na povišenu mjestu 
između današnjih bosanskih kućica, koje se odlikuju svojom 
vanredno lijepom izradbom u kamenu, a u okolišu svome 
ističu se svojom bjelinom. Nasuprot bazilici stoji musliman¬ 
ska džamija; kao utješnu pojavu među tamošnjim našim svi¬ 
jetom treba istaknuti osobiti interes muslimanskih Hrvata 
oko izgradnje ove spomen-crkve, za koju su i oni dali svoje 
prinose u novcu i građi. 

Vanjska arhitektura ovoga građevnoga spomenika bit 
će posve glatka. Cijela građevina ima djelovati snažno svo¬ 
jim masivnim sastavom, jedino će glavni zabat pročelja (tim- 
panon) nositi dvije ogromne mozaičke prikaze apostola Ći¬ 
rila i Metoda. Nutrinju crkve ukrasit će hrvatski umjetnici 
prizorima iz staroga i novoga zavjeta, dok bi u velikoj ap¬ 
sidi (koja mjeri oko 12 metara) iza glavnoga oltara imala 
biti izvedena velika slika, u kojoj bi bio prikazan historij¬ 
ski momenat krunisanja Tomislavljeva. Kako do crkvenog 
glavnog portala vode široke stepenice, misli se u kasnije 
vrijeme na lijevoj dostepenici postaviti kip konjanika, koji 
bi .imao prikazivati kralja Tomislava. 

Ako ne bi došlo do kakovih vanrednih komplikacija, 
bit će ovaj hram kao živi spomenik poštivanja hrvatske pro¬ 
šlosti god. 1925. o tisućgodišnjici zajedno s gostinjcem do¬ 
vršen i posvećen. Antun Jiroušck. 

KOLEKTIVNA DRAMATIKA. 

(Bilješke o ruskom kazalištu). 

Teaterski se život u novoj Rusiji vrlo bujno razvio, a i 
sada se razvija, naročito u izvanjskom pogledu. Novi gle¬ 
daoci novi radenici, koji su u ogromnim gomilama prionuli 
uza nj, radili su, a rade i dalje radosno i uporno, jer su po¬ 
vučeni k njemu i samim ciljevima- revolucije, koja je pot¬ 
puno promijenila nesamo društvene odnošaje, nego i nje¬ 
gove ideje, nazore i uvjerenja. Bitne su se promjene dogo¬ 
dile u umjetnosti uopće, a u kazalištu napose. 

Osim novih rukovoditelja i izvađača pojavila se još i 
potreba novoga repertoara. »Buržoazni« je repertoar bio, 

makar principijelno i samo u početku, odlučno zabačen, 
pa je stavljeno na dnevni red pitanje o bezodvlačnoj iz¬ 
gradnji »revolucionarnoga« repertoara. Ali na tom se putu 
odmah pojavila velika poteškoća zbog nestašice kulturnih 
sila, a isto tako i zbog teškoga položaja štamparskih prili¬ 
ka, poradi čega je bilo nemoguće namjeravano širenje i 
ove malobrojne dramatike, koja nije mogla prodrijeti iz 
prestolnice i velikih gradova u ogromne pokrajine. Ove su 
prilike svojim praktičnim posljedicama u prvom redu bile 
neposrednim uzrokom onom velikom interesu za nepisane 
komade, koje su izvodili ex improvisu glumci, dobivši temu 
za koji po sata prije same predstave). U takvim se životnim 
prilikama nanovo rodilo preinteresno pitanje kazališnih im¬ 
provizacija, koje je pitanje već imalo svoje predšasnike 
prije mnogo stoljeća. Nevidljive niti nastavljačke sljedbe- 
nosti vežu ukupno radenika današnje ruske surove zbilje s 
originalnim glumcima sunčane Italije, Dvadeseto je stoljeće 
pružilo ruku četrnaestom. 

Commedia del’arte, koja se ispočetka pojavila u Italiji, 
a zatim proširila po čitavoj Europi, zamijenila je pravu 
dramsku literaturu improvizacijonom dramatikom. Između 
ovih dvaju pravaca zavela se oštra i dugotrajna borba, koja 
se svršila pobjedom pisane dramatike, tj. onih komada, koji 
su pisani prije nego oni dođu na pozorišne daske. 
Komediograf Goldoni pobijedio je grofa Gozzia. 

Malo ne istodobno s ovom talijanskom slobodnom kome¬ 
dijom događalo se nešto slično i u Rusiji; mislim ovdje na 
vesele i okretne »Skomorohe« (skomaroh komedijaš), 
k@ji su nehajno tumarali po bezbrojnim ruskim gradovima 
i selima. Oni nisu imali stalno određenog i napisanoga re¬ 
pertoara, pa su zato katkada i nehotice improvizirali mnoga 
mjesta. Teme njihovih priprostih prikaza bile su dosta jed¬ 
nolične i u glavnom vezane uz svakidanji život, koji su oni 
risali satiričnim bojama. Diferencijacije glumaca kod njih 
još nema, pa ni o kakvom cmployć ne može biti ni govora. 
Oni su bili ne samo izvađači, nego i sastavljači svojih ko¬ 
mada. Njihova smjela satirična riječ, koju je rado slušala 
svjetina, a isto tako i njihova slaba ćudorednost, isključila 
ih je iz društva, koje je vidjelo u njima samo spretnjako- 
viće u zabavljanju i dangubljenju. 

Od vremena ruske listopadske revolucije bilo je neko¬ 
liko jakih pokušaja, da se preporodi i raširi ova »improvi- 
zatorska« dramatika, koju je prije toga njegovao samo puk 
i samo za sebe. Sakupljajući se u toku dugih zimskih ve¬ 
čeri, naročito na Božić ili za pokladnog tjedna seljaci bi 
Često odigravali priproste dramske prizore, koji nisu bili 
nikada i nigdje zabilježeni, a išli su od usta do usta od jed¬ 
noga naraštaja do drugoga. U zadnje, poslijerevolucionarne 
godine nosili su oni često i političko-propagandistički ka¬ 
rakter, ali su oni imali i povrh toga i izvjesno kulturno- 
kazališno značenje. Priređivane su primjerice inscenacije 
političkih parnica, u kojima bi učesnici dobivali određenu 
ulogu, no ta uloga nije imala točno određena teksta. Te 
su inscenacije imale dosta veliki uspjeh zbog svoje nesum¬ 
njive teatralnosti. 

»Proletkult« maloga pokrajinskoga grada Smolenska po¬ 
čeo se uvelike zanimati takvim komadima s nenapisanim 
tekstom i ovom pitanju posvetio u svojoj dramatičkoj školi 
(»studija«) puno pažnje. Rukovoditeljima su ovdje bili je¬ 
dan provincijalni slikar i glumac B. N. Capenko i nepo¬ 
znati dramatik N. Karžanskij, koji je o svemu tome napisao 
zanimljivu knjigu, koja se u ovaj čas i nalazi preda mnom 
(»Kolektivna dramatika« Moskva, 1922) U prvim mjesecima 
godine 19l9., kada se ova »studija« tek počela baviti ovim, 
već je ona iznosila prave komade — »improvizacije«. Iz¬ 


vađači naime izlazeći na pozornicu još nisu znali točno, 
što će se tamo dogoditi, pa je i scena i predstava ispala 
potpuno slučajno i neorganizovano. Naravno uslijed toga 
morala je izniknuti misao o tome, da je takvu golu impro¬ 
vizaciju potrebno nekako uokviriti, tj. uvesti u određeno 
korito, osloboditi glumca od toga bluđenja, izraditi nje¬ 
gov put određenim i time učiniti njegov rad uspješnijim. 
Učesnici predstave dobivali su od rukovoditelja jednu op¬ 
ćenitu temu (n. pr. »Smrt prijatelja«, »Dolazak vjerenika«, 
»Rekvizicija stana« itd.) tik pred samom predstavom. Svi 
su je glumci žurno razgledali, razjašnjivali, tumačili jedan 
drugom, zabilježivali put njezina razvitka, konkretni sadr¬ 
žaj, u općim crtama karaktere, ličnosti junaka. U toku sa¬ 
mog izvođenja zbog različitih uzroka i prilika mijenjali su 
temu, a katkada i njezine osnove. Često bi se u konačnom 
rezultatu ispoljavali samo odlomci bez ikakvog točnog i 
zaokrugljenog sadržaja ili pojedine slike bez intrige i rad¬ 
nje, koja se imala da razvije lako i naravno. Katkada bi 
se iznio i pravi teaterski komad, u kojem su se dale zabilje¬ 
žiti sve potrebne crte dramske radnje, počevši od sujeta, 
intrige, pa do karaktera. Razumije se, da svi izvađači mo¬ 
raju biti dobro upućeni u pozornicu, njezinu sličnost, crte 
i zahtjeve, u teoretičnu i praktičnu dramatiku i njezinu po¬ 
vijest, jer plodonosan može biti samo onaj rad, koji ima 
pod sobom čvrste temelje. Kolektivna dramatika mora da 
za svoje uspješno razvijanje iskoristi sva ogromna iskustva 
i tečevine dramatike »individualne«). 

Za glumca je i ovdje, kao i kod običnog kazališta, po¬ 
trebna naobrazba — opća i stručna, pa onda talenat i na¬ 
dahnuće, ali ovo se potonje teže nalazi kod kolektiva nego 
kod pojedinaca. Prema riječima pisca spomenute knjige, 
kolektivno je nadahnuće mnogo hirovitije od nadahnuća 
individualnoga, i probuditi ga i izdržati u potrebno vrije¬ 
me često je odveć teško. Osjetljivost i neprekidna marljivost 
rukovoditelja moraju ovdje biti vrlo veliki. Kolektiv, koji se 
potpuno snašao u svojim pojedinim komadima i kojim vlada 
jedno opće raspoloženje, — radi lako i uspješno. 

Sposobnost za improvizaciju nije svakome dana, pa ri- 
rijetko čak i stvaralački talentiranim ljudima. Ona nije ni¬ 
pošto identična s talentom; ona je sasma posebna vrlina. 
Najveći improvizator svijeta jest bez svake sumnje Čarob¬ 
njak riječi Oscar Wilde. Vrlo ugledno mjesto moramo dati 
Adamu Mickiewiczu. Od ruskih knjževnika u visokom je 
stepenu imao to svojstvo Čehov, pa onda naročito daroviti 
literat i pjesnik, već pokojni, Pavle Veinberg, zatim D. D. 
Minajev, koji su mogli izreći, kadgod bi zaželjeli, stotine 
sasma savršenih stihova, ali opća njihova pjesnička vrijed¬ 
nost nije bila osobito velika. Ovo se odnosi i na glumce. 
Neki glumci, koji su vrlo lijepo igrali u običnim komadima, 
u djelima kolektivne dramatike bili su sasvim bespomoćni 
i nisu mogli dati svojima, inače potpuno umjetnički zamiš¬ 
ljenim junacima, nijedne svoje vlastite riječi, dok su u isto 
vrijeme drugi glumci, koji su imali mnogo manje talenta 
čisto glumačkog, plameno govorili dugačke monologe i la¬ 
ko izricali brze i žive dialoge. 

Prisutnost ove improvizatorske sposobnosti u punoj je 
mjeri potrebna za uspješno djelovanje u ovakovom stva¬ 
ranju. Zbog toga, što je ova sposobnost uopće vrlo rijetka, 
kolo učesnika takvih predstava ne može biti veliko, pa 
zato i ovaj pravac ne može računati na veliko proširenje 
u narodnim masama. Prisutnost umjetničkog ukusa, osjeća¬ 
ja mjere, kritičkog pipanja — ovdje je naročito potrebno, 
jer izvađači nisu vezani točno obrađenim granicama pisa¬ 
noga teksta, i imaju mnogo slobode, pa zato imaju moguć¬ 
nost da mnogo škode i općem interesu i svojem ličnom. 

Imati u osnovi sceničkog rada samo nadahnuće, koje 
uvijek može iznenadno zatajiti, a osim toga i nedovoljnu 
naobrazbu i inteligenciju —^ kakva je u većine slušača ovih 
»studija« — vrlo je opasno, i dostignuti cilj u ovakvim pri¬ 
likama veoma je teško. Spoznaja važnosti općega cilja, ra¬ 
zumijevanje svih pojedinih momenata u općem toku radnje, 
njihovo (glumčevo) pravo mjesto, razlikovanje sitnoga od 
krupnoga, nuzgrednoga od glavnoga, mora da bude kod 
svakog izvađača, pa imao on i najskromnije učešće u ko¬ 
madu. 

Predstava mora biti nerazdjeljiva cjelina. Ovo ima uop¬ 
će u kazališnoj umjetnosti veliko značenje, a u kolektiv¬ 
nom stvaranju još veće, upravo prvostepeno i odlučno. 

Veza kolektivne dramatike s comedie del’arte je ne¬ 
sumnjiva, makar je njezini osnivači i rukovoditelji još to¬ 
liko poricali. Ova je veza vjerojatno nastala i mimo njihove 
volje, ali opstanak njezin je u svakom slučaju nesumnjiv, 
pa makar i samo vanjski. Razumije se, da ima i raz¬ 
like. Prema riječima spomenutog Koržanskoga, kolektivna 
je dramatika u opreci prema komediji del’arte. — 1. bavi 
se malone isključivo samo dramom, mimoilazeći komediju, 
2. ne ograničuje se nikakovim stalnim tipovima, nego na¬ 
stoji da obuhvati sav život u punoj njegovoj raznolikosti i, 
na kpncu, 3. ne zanima se provincijalizmima u jeziku, koje 
je stajalo u jednom od prvih mjesta u talijanskoj komediji. 
Ove su razlike uistinu važne, ah se ne tiču biti same stvari, 
i zato nemaju odlučnog značenja. 

Značenje kolektivne dramatike dosta je veliko, makar 
i nije epohalno i od neoborive važnosti, ali ono spada 
u okvir kazališne peđagogike, a ne vedre umjetnosti, jer 
ona sama potpomaže razvoj, aktivnost u samostalnom stva¬ 
ralačkom radu dramske umjetnosti uopće, a napose gluma¬ 
čko pamčenje i prisutnost duha. Ono i jest vježbanje pam- 
čenja, gimnastika duha, a ne pozorišni rad u pravom smislu 
rijeci. No ono, što je odbacila historija, ne treba da uskršava 
umjetnost. Samostalnog značenja ona nema, jer ona pozo- 
rišnih zadataka ne razrješava i nije kadra provesti kaza¬ 
lišta do svih njegovih raznolikih i mnogobrojnih ciljeva. 
Kolektivno stvaranje po samom svom biću ne može biti 
samostalno, nego mora da igra samo nuzgrednu ulogu, Ljud¬ 
ska skupina, gomila, može biti samo pobuđivač, nadahnii- 
vač, no pravi tvorac mora da bude samo pojedina ličnost, 
individuum, i nitko drugi. 

Kazalište je izniklo iz saradnje mase, iz zajedničkoga 
rada velike skupine naroda, ali u toku dugotrajnog rada i 
za više stoljeća ta gomila otišla u pozadinu, dajući mje¬ 
sto onom jedinom, koji može da bude tvorac — individual¬ 
ne ličnosti. U klici — gomila, u vrhuncu — ličnost. Ići 
unatrag bilo bi suvišno i štetno. Neuspješnost ovog poku¬ 
šaja vidna je na prvi pogleda Kolektivna dramatika ima ve¬ 
liku vrijednost, ali u drugom odnošaju, koji je sasma oprečan 
svom isprvičnom zadatku, te u pogledu razvoja ličnosti. U 
ovom je pogledu njezina korist nesumnjiva i bezuvjetno 
velika. 

Kolektivna dramatika može da bude samo predmetom 
laboratorijskog rada i nosi prethodno-pripremni karakter. 
Njezino širenje u masama i neprekidno — stalno djelovanje 
poput običnog kazališta nije moguće. Ona je sredstvo, a ne 
cilj. Vrijednost je kolektivne dramatike u tome, što jasno 
govori, da je neugasiv stvaralački duh čovječji, koji ne 
može biti zadovoljan s onim, što postoji, te uvijek traži 
novo i bolje. Ona je za pojedince a ne za gomilu. Njezino 


je središte u individualnom stvaranju, a ne kolektivnom, 
kako bi izgledala na prvi pogled. 

Umjetnost, ako je ono uistinu prava vedra umjetnost, 
svagda je samo za izabranike, a ne za sve. U tome je 
njezina tragedija, a u isto vrijeme i značenje i vrijednost. 

Pojava kolektivne dramatike ne će stvoriti nikakvo 
»novo doba« u ruskom kazalištu. Ona samo govori, da živa 
misao kazališnih radenika nije umrla, da traženje novih, 
putova ide svijesno i uporno — a to je, mislim, dosta, da 
privuče k sebi pažnju svakoga, koji voli umjetnost i život, 
koji idu uvijek zajedno i nerazdjelivo. Ona pokazuje spo¬ 
sobnost za Život ruskog kazališta, koje može da ponosno i 
smjelo gleda u svoju budućnost, ne obazirući se na gro¬ 
znu oluju svojih dana. 

Nikola] J. Fedorov. 

SIMBOLIZAM U ČEŠKOJ POEZIJI. 

Simbolizam je poezija, koja traži vlastito svoje tlo u 
osjećaju, u duševnom stanju, u tuzi ft u snu. Bolest, tugu, 
žalost, entuziazam ,radost i druga duševna stanja možemo 
samo osjećati. Riječima nije moguće izraziti njihovu unutar¬ 
nju bit. Želimo li pobliže označiti njihovu unutarnju bit, 
moramo ih materijalizovati: Dobijemo na taj način simbol. 
Kod simbolista nijesu glavno vanjske pojave, nego to, što 
je u njima bitno i nepromjenjivo t. j. ideje. Svoj nazor grade 
na znanstvenim spoznajama, na pjesničkoj inspiraciji i misti¬ 
čkim priviđenjima. Simboliste, da izraze svoje misli, služe 
se slikom ili simbolom. Oni vjeruju, da je taj naš svijet 
samo nesavršen pokriven simbol svijeta višega, nadzemsko- 
ga, a taj nam se pojavljuje snom i čeznućem. Simboliste 
dižu ljudsku dušu u sfere nebeskih visina i pokazuju nje¬ 
zinu moć nad tijelom. Oni se pitaju; što je život, zašto ži¬ 
vimo, kakvi je cilj i smisao ljudskoga života. Imadu li da ri¬ 
ješe ta pitanja, moraju shvatiti život svemira kao jednistvo 
i naći zakon i red, kojim se ravna. Na taj način simboliste 
podavaju zakon životni. Reprezentanti simbolizma u češkom 
pjesništvu su Antun Sova i Otokar Brezina. 

Sova (rođen 1864.) je pjesnik sanjive i nježne duše. On 
uživa u samoći čiste prirode, te u njoj nalazi utjehu sanja¬ 
jući o preporodu ljudstva i o carstvu, u kojemu će vladati 
duše. 

Sova je uglavnom lirik i epik, a manje prozaik. Prve su 
njegove lirske knjige: Realističke kitice (1890.); Cvijetovi 
intimnih raspoloženja (1891.) je knjiga šuma, pašnjaka i li¬ 
vada; Iz moga kraja (1892.) su slike iz kraja Husova, pri^ 
kazane realističkim načinom a napunjene sentimentaInošću. 

U četvrtoj knjizi pjesama: Milosrđe i prkos (Soucit i vzdor 
1894.) Sova pokazuje novi smjer u svojoj tvorbi. U toj 
knjizi Sova protestira proti duševnoj nesnošljivosti. Nje¬ 
gova knjiga pjesama Slomljena duša (1896.) prikazuje dušu 
modernog čovjeka, koji se odalečio od svoje otrovane oko¬ 
lice, a da nije našao novi oblik života. U svojoj najglavnijoj 
knjizi »Umirene IVoli« (Vyboufene smutky 1897.) podaje 
sliku o uskim češkim prilikama, a javlja doba boljeg čovje¬ 
ka, U ciklusu pjesama Dolina novog kraljevstva (u knjizi 
Još jednom se vratimo, 1900.) i u zbirci Pustolovina smjele 
duše (1906.) vjeruje pjesnik u vladu boljeg i krasnijeg života, 
čiste religije ljudske. Od drugih zbirki pjesama ističu se; 
Žetva (1913.), Pjevanja domova (1918.) i Krvavo bratstvo 
(1920,). U zbirci pjesama Pjevanja domova (Zpevy domova), 
opijeva pjesnik boli svog naroda za vrijeme svjetskog rata. 
Tu je svoje biće pjesnik potpuno promijenio u veliko biće 
naroda, koji se trpeći nada oslobođenju. 

U pjesmama Krvavo bratstvo pjesnik uzgaja svoj narod 
k dobroti, pravednosti i odgovornosti, a šiba nemoral po¬ 
ratnog doba. Krasna je epska pjesma Balada o jednom čo¬ 
vjeku i njegovim radostima (satirička alegorija). U zbirci 
Tri pjevanja današnja i sutrašnja (pjesme političke i soci¬ 
jalne), kao i u zbirci Lirika ljubavi i života (gorka osobna 
lirika)^ javlja se satira i ironija, a u ovoj posljednjoj erotički 
pesimizam. Izdao je i zbirku pjesama Pjesnikovo proljeće. 
Njegovi romani: Ivov roman (iz studentskoga života) i Kri¬ 
žni putovi siromašnih (1904.) kao i zbirke novela: Proza, 
Milovanje, Ljubav i Izdaja pokazuju pisca, koji poznaje 
strastvene ljudske duše i sjene moderne ljubavi, U roma¬ 
nu Toma Bojar (1910.) prikazao je Sova socijalne prilike na 
Češkom jugu. 

Sova se kao pjesnik razvio u liričara i senzitiva. Počeo 
je pjevati kao impresionista i kao pjesnik kraja. Nekada 
upotrebljava u svojim pjesmama slobodni stih. 

Najveći moderni češki pjesnik je Otokar Brezina (rođen 
186&.). Brezina je svršivši realku položio učiteljski ispit, te 
se nalazi danas kao učitelj u Moravskoj. Već kao đak čitao 
je mnogo, a osobito romane i pjesme. Vidjeli smo, da je 
Sova impresionista, simbolista i sanjar, a Brezina je simbo- 
lista i duboki mistik. Brezina je vrhunac moderne češke 
poezije. On je pjesnik, koji živi daleko od buke velegradske, 
proživio je život u studiju mistika srednjega vijeka i fram 
cuskih simbolista, te pomoću prirodnih znanosti i filozofije 
traži vječne tajnosti'. Brezina živi u svijetu ideja, te vanj¬ 
skom svijetu podava transcedentnu kozmičku građu. Izdao 
je na svijet pet zbirki pjesama; Tajanstvene daljine (Ta- 
jemne dalky, 1895.), Osvit na zapadu (Svitani na zapade, 
1896.), Pasatni vjetrovi (Vetry od polu, 1897.), Graditelj, 
hrama (Stavitele chramu, 1899.), Ruke (Ruce, 1901.) i zbirku 
eseja Glazba izvora (1903.). 

U zbirci Tajanstvene daljine prikazana je čežnja pjesni¬ 
kove duše, da upozna tajnosti svemira, kozma. U toj zbirci 
crta pjesnik svoju čežnju po vječnom miru u smrti, a odba¬ 
cuje život i svijet, da uteče k samoći. U svojim vizijama 
proživio je dramu zemlje i svemira iz davnih doba. Pjesnik 
vidi pred sobom rođenje nebeskih tjelesa, potrese zemaljske 
kore, rođenje života na zemlji, bujnost vegetacije, a tim 
upoznaje tajnosti života. 

Osvit na zapadu je zbirka tužnih pjesama, u kojoj se 
očituje čežnja pjesnikova Nepoznatomu, a nalazi utjehu u 
bratstvu ljudi. Pjesnik se podaje u samoći svojim sanjama, 
oslobađa sebe od zemskog života i gleda »svanuće slavnog 
sutrašnjeg dana«, kojemu želi pripraviti skladne duše. U 
zbirci Pasatni vjetrovi pjesnik čezne da upozna nutrinu du¬ 
ševnog života. U svom mističkom ushićenju riješio je pje¬ 
snik problem smrti i života. Život je zemaljski potreban 
stepen k pravomu životu, koji slijedi poslije smrti. 

Pjesnik boraveći izvan kruga braće upoznava sam taj¬ 
nosti svijeta u svojim vizijama. Vraća se iz kozmičkih vi- 
sina k zemlji, k ljudskim bolestima i javlja umornoj braći, 
da smisao života mnogi još ne shvaćaju. Želi, da bi svi 
stvorovi sagradili hram svomu Bogu. To je jezgra pjesama 
Graditelji hrama. Najviše se njegova mistična duša uzdigla 
u zbirci Ruke; Pjesnik se vraća svojoj braći duševno slijepoj, 
koji previše živi životom zemaljskim, a ne poznavaju rado¬ 
sti mističkog života. Tu pjesnik prorokuje, da će se u bu¬ 
dućnosti roditi silno ljudstvo, koje će živjeti u zadružnoj 
ljubavi. Tajni lanac neizbrojenih ruku, kojim će njihati 
struja bratske ljubavi, njemu je simbolom sloge svega bu¬ 
dućeg ljudstva i bratstva svih stvorova. 


U tih pet zbiraka pjesama Brezina podaje zakon i red 
života ljudskih stvorova na zemlji, a ta njegova poezija 
prikazuje muža, koji u bratstvu ljudi vidi najveći duševni 
razvoj čovjeka. 

U zbirci eseja Glazba izvora razlaže Brezina svoje na¬ 
zore o umjetnosti i njezinoj zadaći. 

Poezija je Bfezinina puna dubokih simbola i melodijskih 
zvukova, a pripada ne samo Česima nego i svem svijetu. 
Brezina upotrebljava kao i Sova slobodni stih, pun krasnih 

Šimun Vlahov. 


PITIGRILLI: KOKAINA, ROMAN, IZDANJE TIPOGRAFIJE. 

Mi smo veoma rano dobili u prevodu jedno od najop¬ 
sežnijih i najpoznatijih djela ovoga raspuštenoga pisca. Za 
Pitigrilli-a se s pravom može kazati: što je previše, nije ni s 
maslom dobro. On ima toliko duha, da sve ključa od dosje- 
taka i domisljaja, pa mjesto romana izlazi njegovo djelo 
kao bezkonačni niz neispoređivo duhovitih, neočekivanih, 
zlobnih, najčešće istinitih, katkad glomazno pretjeranih opa- 
zaka o nevjerojatno različitim stvarima sviju područja sa- 
vremenog života. To nije vodopad duhovitosti, to je Niagara, 
to je alpmski usov, koji zatrpava pod sobom cijela sela. 
Tako i čitatelj osjeti neki umor, pa se upravo čudi, da u 
toj bujici duha i dosjetljivosti nađe i koji trag radnji, da 
nađe koji dogođaj, koji radnju pomiče naprijed — i kraju. 
Prevrće listovima i bojažljivo se ogleda, kad će doći 
kraj, kako se ljudima od ukusa dešava i u muzejima ili u 
nepreglednim galerijama slika, makar da je u njima sabrano 
sve, što je najbolje i najodličnije. 

Glavni ton »Kokaine«, kao i drugih djela Pitigrilli-jevih 

je persiflaža i blasfemija. Nije to sarkazan, nije ironija, _ 

to je više od ruganja, to je persiflaža, kad se radi o stva¬ 
rima ovoga svijeta, a blasfem/ja, kad se radi o Bogu, o 
drugom svijetu, o metafizici i o svemu transcedentalnom. 
To baš iznenađuje čitatelja, da Pitigrilli voli zatrčavati se 
u polja metafizike i religije. Na kraju krajeva dabome, 
da osjećaš nesigurno tlo pod nogama, kad ti se i najobič¬ 
nije stvari serviraju dosta uvjerljivim načinom, da nisu ono 
i onakove, kakovima smo ih držali do danas i kakvim ih 
drže milijuni i milijuni, koji Pitigrilli-ja nisu čitali. 

No ova persiflaža nije mnogo ozbiljna, što više ona je 
u neku ruku persiflaža, koja je sama sebi svrha, kako se ono 
za umjetnost kaže: L'art paour l’art. Voltaire-ova persifla¬ 
ža imala je svrhu, da ljude nauči na opoziciju proti vlasti i 
zarđalim tradicijama, koje su društvo držale u sužanjstvu 
jače negoli gvozdene negve, Courrierova persiflaža slu¬ 
žila mu je kao oružje u političkoj borbi, pa je po njemu po¬ 
stala stalnim oružjem u političkoj areni, Pitigrili se svemu 
ruga možda jače i duhovitije nego Voltaire i Courrier, a 
da se ne može nazreti ono »cui bono«, što ga inteligentan 
čitatelj voli naći u svakom djelu. Nema pače ni traga onoj 
framasunskoj nametljivosti, na ktoju nailazimo u t. zv. slo¬ 
bodnim misliocima. 

Kako sam već kazao, nevjerojatno je različit broj stvari, 
koje se iznose pred nas, i to je vanredna svjedodžba du¬ 
ševnog bogatstva piščeva. No od svega najviše ga zanima 
seksualni problem, koji za njega — kao ni išta drugo — i 
nije nikakav problem. 

Međutim na toj je liniji osnovan cijeli roman. On nam 
iznosi uglavnom đva čovjeka, oba jednako nevrijedna, a oba 
se upravo gube u seksualnosti. Tito Arnaudi je tip duho¬ 
vitog varalice, koji vara, a i krade, ne da drugima nanese 
štetu, nego jer ne može inače da proboravlja dane na 

ovom planetu. Maud, ženska paralela Titu, obična je pro¬ 
stitutka — teško bi joj i najslobodoumniji mogao dati bolju 
svjedodžbu. Jesu li ovakovi tipovi podesni za literarne tvo¬ 
revine, to bi bilo dokono ispitivati, kad znamo, da su go¬ 
tovo svi veliki pisci svoju pažnju svraćali i na takve tipo¬ 
ve, ali u ovoj knjizi i ta stvar pirođonosi onom umoru i za¬ 
sićenosti, o kojoj je bilo malko prije govora. Čovjek se 
razočarava u tim »junacima« od početka do kraja, pa bi 
na nekim mjestima najradije knjigu bacio u peć, jer mu ipak 
postaje budalastim, da se mora kroz toliko vremena zani¬ 
mati za najtanje stvari jednog običnog nitkova, koji o sve¬ 
mu zna duhovito razgovarati, i jedne djevojčure, koja ne 
zna ni to, a sav joj je zanat povlačenje s bogatima i siro- 
macima i varanje Tita, koji je ljubi kao i kokain, na koji 
se navadio u Parisu . 

Međutim oprezan čitatelj opazit će, da u knjizi ipak ima 
i nešto zdravog morala ... ali morala za one, koji su već na 
posljednjim stepenicama moralne propasti. U knjizi je sa¬ 
držan naime posve stalan stav proti uživanju kokaina i ne- 
prikrita radikalna osuda ekstirpiranja hormonskih žlijezda, 
čim se sprečava kod žena trudnoća, koje uslijed toga gube 
u glasu, u posmijehu, u kretnjama, u svemu onom, što ih 
čini ženama. Dakle barem zera onoga, što je stalno i što 
ima neku unutrašnju vrijednost. Dakle i onaj, koji se sve¬ 
mu ruga i iz svega pravi sprdnju, mora da se nađe s ne¬ 
čim, što ipak ne može da dopusti bez osude. Da se pođe 
dalje, našlo bi se toga više, pa evo, i u ovako raskalašenoj 
knjizi, može se naći uvjerenje, da moralne zasade nisu baš 
samo proizvoljne zapovijedi, nego da imadu svoju vlastitu 
snagu, svoj vlastiti život i opravdanje u samima sebi. Ali 
to nije tema ovih redaka. 

Prevod mi se čini dosta gladak i uspio, premda prevo¬ 
dilac nije najsigurniji poznavalac hrvatskog jezika. Tako 
na nekoliko mjesta nalazim I. glagolski prilog od perfaktiv¬ 
nih glagola, čega hrvatski jezik ne pozna. (»Zahvaleći«!!) 
Inače mislim, da je dobro, što imamo u prevodu posve novo 
djelo jedne strane literature i to djelo, koje je u najvećoj 
mjeri zainteresovalo ne samo piščeve sunarodnjake, nego 
pomalo cijeli uljuđeni svijet, koji Čita literarna djela. 

Ivan Krnic« 

IZLOŽBA UMJETNIČKIH RADOVA M. GJURIĆA. 

Prvi je otvorio jesensku sezonu izložba umjetničkih ra¬ 
dova u Ulrichovu salonu u Zagrebu poznati naš grafičar 
i naš saradnik g, M, Gjurić. Izložio je ponajviše svoje ra¬ 
dove, kojima je uzeo motive iz staroga Sarajeva, gdje je 
ovih praznika boravio, i iz bibličkih priča, pa je izložba 
izazvala kod publike i kod kritike vrlo dobar dojam. Naj¬ 
veći je dio slika na izložbi rasprodan, pa je s te strane 
umjetniku bar donekle trud naplaćen, G. Gjurić koraca 
sigurnim i brzim koracima naprijed. 

KNJIŽEVNE BILJEŠKE. 

»Revija Orkan«. Početkom augusta izišao je »Orkan«, 
nova revija za umjetnost i kulturu. Urednici gg. Josip Ore- 
šković i Stjepan Brozovio. Ljudi oko »Orkana« htjeli su da 
dadu nešto novo, mlado, rasno s principom da ruše ishlap- 
Ijenu starinu bez razlike imena. Deviza im bijaše rušiti sve, 
što je slabo, anemično, degenerisano i što se kao takovo 
popelo na naš umjetnički piedestal, »Orkan« u svojoj sim¬ 
bolici nije uspio! Nije uspio u umjetničkom smjeru kao sin¬ 


tetično revolucionarno jedinstvena revija, a ni kao indivi¬ 
dualno manifestovanje umjetničkih nastojanja. »Orkan« ne 
donosi ništa novo i vrlo malo modernih kompozicija, da do¬ 
bije priznanje umjetničke revije višega reda, U reviji ima 
radova svih umjetničkih naziranja od romantike do eks¬ 
presionizma u simbolici i bez nje. 

U umjetnosti nema apsolutizma. Ona je revolucionarna 
po svom postanku i razvitku. Nju se ne može da uokviri 
među paragrafe, ona ima jedan apsolutni zakon razvitka i 
savršenstva, a bilo bi pogrješno podvrgnuti je zakonima si¬ 
stema kao znanost. Romantičar i ekspresionista mogu da 
stvaraju dobro u jednom vremenu, a da pri tom sama um¬ 
jetnost ne štetujeu Forma je sekundarna u stvaranju. Može 
da bude nešto zastarjelo, a lijepo, pa ako revija »Orkan« 
nije ni novo revolucionarna, a opet ne spada ni u srednji 
vijek, onda bi radovi u njoj morali biti barem takovi, da za¬ 
dovoljavaju minimum u umjetnosti. Nažalost među šumom 
novih imena u reviji ima samo tri, četiri, koji obećavaju 
i koji su dali nešto. 

Današnja umjetnička nastojanja zahtijevaju visoku kul¬ 
turu, vrlo razvijene estetske osjećaje i siguran autokritorij. 
Specijalno u simbolici modernizma, a za razumijevanje nove 
umjetnosti, treba da je kultura adekvatna osjećaju. Kriterij 
urednika treba da je istančan i slobodan, a autokriterij sa- 
radnika nad svim ambijentima i na visini umjetnosti našega 
umjetničkog doba. »Orkan« ne zadovoljava izborom kom¬ 
pozicija, To je uvijek na račun urednika! 

Sadržaj i poredaj radova mnogo utječe na uspjeh re¬ 
vije, I to je posao urednika! Revija je ispunjena nerazmjer¬ 
no velikim brojem pjesama. Proze malo, feuilleton ne oprav¬ 
dava borbenost revije. Korektura nije obavljena, što je na 
štetu stilu i jeziku. 

U reviji su četiri mlada čovjeka, koji obećavaju nešto. 

G. Josip Orešković obećava nešto. On pored svih ne¬ 
dostataka umije da promatra, da analizira i da svoje im¬ 
presije jednostavno ispripovjedi. 

G. Frano Alfirević ima najbolje pjesme u »Orkanu«. Sa- 
rađuje u »Savremeniku« i »Mladoj Jugoslaviji. On je liričar 
impresionista i melankolik. Suptilni bodlerski pjesnik lije¬ 
pih tužnih stimunga, Pogdjekad se u njegovim stihovima 
osjećaju momenti dubokog i svjesnog filozofskog traženja. 
Njegove su pjesme pune emocija. 

G, Stanislav Šimić dao je u »Orkanu« dvije dobre pje¬ 
sme. 

G. Ivan Nevistić napisao je članak »Kultura u reoori- 
jentaciji«. Članak je općeniti prikaz razvića svih čovječijih 
nastojanja za progresom i istinom i ne donosi ništa novo. 

Revija »Orkan« ima vrlo blijedi feljton. 

Drugi broj revije »Orkana«, ako i taj ugleda svijet, treba 
da bude bolji. Uzimlje se u obzir neiskustvo urednika. Na¬ 
damo se, da će nam novi broj donijeti ljepših i novijih ra¬ 
dova. 

Zagreb, 20. augusta 1923. A. R. B. 

Ružica žert Dončevićs Vesele zgode. Tri tuceta 
šaljivih pjesama za odraslu djecu. Zagreb 1923. Cijena 5 
Din. 

Autorica nam u toj knjizi podaje su pravilnim stihovima 
niz pjesama, koje se odlikuju duhovitim opažanjima svaki- 
danjega života i namijenila svoju knjižicu odrasloj djeci, 
pa je mi najbolje preporučamo. Oni, kojima je knjiga na¬ 
mijenjena, naći će u njoj zabave i pouke, a to i jest ono, 
što ta naša sitna publika — naša djeca — traže. Knjiga je 
izašla u nakladi štamparije »Merkantile« u Zagrebu. 


Izdavači i vlasnici; Dragutin Nemet i drugovi. 


Tisak »Tipografije« d, d. Zagreb. 

